it^it 
it it 
it it 
it it ΕΠΙΤΡΟΠΗ TON ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 14.02.1996 
COM(96) 53 τελικά 
ANAmiNQfflJLHiLEmTPOnffl 
ΣΤΟ ΣΥΜΒΟΥΛΙΟ, ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ, 
ΣΤΗΝ ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
ΚΑΙ ΣΤΗΝ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ 
Η παγκόσμια πρόκληση του διεθνούς εμπορίου: 
Μία στρατηγική πρόσβασης στην αγορά για την Ευρωπαϊκή 
Ένωση 

14 Φεβρουαρίου 1996 
Η παγκόσμια πρόκληση του διεθνούς εμπορίου: 
Μια στρατηγική πρόσβασης στην αγορά για την Ευρωπαϊκή 
Ένωση 
1. Εισαγωγή: Η ανάγκη για μια στρατηγική πρόσβασης στην αγορά 
2. Οι στόχοι μιας στρατηγικής πρόσβασης στην αγορά 
3. Τα διαθέσιμα μέσα πολιτικής 
(i) Το πολυμερές επίπεδο 
(ϋ) Το διμερές επίπεδο 
(ΐϋ) Πολιτικές υποστήριξης 
4. Βήματα για την καθιέρωση μιας συγκεκριμένης στρατηγικής 
πρόσβασης στην αγορά 
(i) Το διμερές πρόγραμμα εργασιών 
(α) Ο προσδιορισμός των εμπορικών φραγμών 
(β) Πώς μπορούν να εξαλειφθούν αυτοί οι φραγμοί και να 
προωθηθεί η πρόσβαση στην αγορά 
(γ) Επίτευξη μεγαλύτερης συνοχής μεταξύ των διαφόρων 
ενεργειών 
(δ) Βελτίωση του συντονισμού μεταξύ των διαφόρων 
φορέων 
(ϋ) Το πολυμερές πρόγραμμα εργασιών 
(α) Εδραίωση των κεκτημένων του Γύρου της Ουρουγουάης 
(β) Περαιτέρω ενέργειες ανοίγματος της αγοράς 
(γ) Οι νέοι τομείς ελευθέρωσης 
5. Συμπεράσματα 
1*Α-
14 .2.1996 
Ανακοίνωση προς το Συμβούλιο, το Ευρωπαϊκό Κοινοβούλιο, την 
Οικονομική και Κοινωνική Επιτροπή και την Επιτροπή των 
Περιφερειών 
Η παγκόσμια πρόκληση του διεθνούς εμπορίου: 
Μια στρατηγική πρόσβασης στην αγορά για την Ευρωπαϊκή 
Ένωση 
1. Εισαγωγή: Η ανάγκη για μια στρατηγική πρόσβασης στην αγορά 
1. Η ευημερία της Ευρωπαϊκής Ενωσης εξαρτάται ως ένα μεγάλο βαθμό 
από το εξωτερικό εμπόριο και τις ξένες επενδύσεις. Στην 
οικονομική ανάκαμψη κατά τα έτη 1993-1994 έχει πρωτοστατήσει η 
σταθερή αύξηση των εξαγωγών. Η Ενωση έχει μια ανοιχτή οικονομία 
όπου το 10% των θέσεων απασχόλησης στην ΕΕ εξαρτώνται άμεσα, και 
ακόμα περισσότερο έμμεσα, από τις εξαγωγές, ενώ πολλές άλλες 
έμμεσα. Η ΕΕ διενεργεί το ένα πέμπτο του παγκοσμίου εμπορίου 
αγαθών, οι δε άμεσες επενδύσεις της Ευρώπης σε τρίτες χώρες 
υπολογίζονται σε περισσότερο από το ένα τρίτο των άμεσων ξένων 
επενδύσεων παγκοσμίως. Το απόθεμα των άμεσων ξένων επενδύσεων 
στην Ευρώπη ανέρχεται σε 4 60 δισ. δολάρια, ενώ οι ξένες 
επενδύσεις υποστηρίζουν άμεσα εκατομμύρια θέσεις εργασίας στην 
Ενωση. Γι' αυτό τον λόγο η κοινή εμπορική πολιτική αποτελεί 
ακρογωνιαίο λίθο για τη Συνθήκη της ΕΚ, και γι' αυτό έχει ήδη 
δημιουργηθεί ένα ευρύ φάσμα ενεργειών και οργάνων για την 
εφαρμογή της. 
2. Το ότι η ευρωπαϊκή οικονομία είναι ανοιχτή προς τον διεθνή 
ανταγωνισμό είναι καθεαυτό ένα πλεονέκτημα. Επιτρέπει στις 
επιχειρήσεις να βρίσκουν αγαθά και υπηρεσίες για ενδιάμεση 
κατανάλωση και να χρηματοδοτούνται υπό τις καλύτερες συνθήκες 
παγκοσμίως, βελτιώνοντας έτσι την ανταγωνιστικότητα τους διεθνώς 
και δημιουργώντας θέσεις εργασίας στην Ευρώπη. Επιτρέπει επίσης 
μεγαλύτερη ποικιλία εφοδιασμού προς τους καταναλωτές και, κατά 
συνέπεια, καινοτομίες. Ωστόσο, μια ανοιχτή αγορά είναι πιθανό να 
συνοδεύεται στα επόμενα χρόνια από συνεχώς αυξανόμενες 
ανταγωνιστικές πιέσεις από εισαγωγές στην αγορά της Κοινότητας 
και, όπως στο παρελθόν, από τα προβλήματα και τις τριβές που 
είναι εγγενείς σε κάθε διαδικασία αναδιάρθρωσης. Αυτό μπορεί να 
εξεταστεί σε ένα γενικότερο οικονομικό πλαίσιο, όπου σε μία 
παγκόσμιο οικονομία, η νέα τοποθέτηση βάσει του ανταγωνιστικού 
πλεονεκτήματος και του ελεύθερου εμπορίου μπορεί να οδηγήσει 
ορισμένες επιχειρηματικές δραστηριότητες πίσω στην Ευρώπη με 
θετικές επιπτώσεις στην ανάπτυξη των επιχειρήσεοον και στην 
απασχόληση στην ΕΕ. Πρέπει συνεπώς οι αιτήσεις για προστασία των 
κρατικών ενισχύσεων να αξιολογηθούν υπό το πρίσμα του μεγαλύτερου 
δυναμικού ανάπτυξης λόγω μιας προσανατολισμένης προς το εξο^τερικό 
πολιτικής, η οποία θα μειώσει, προοδευτικά την ανάγκη για θετικά 
κοινωνικά μέτρα που συνοδεύουν την προσπάθεια προσαρμογής. Κατά 
συνέπεια, το άνοιγμα της αγοράς παρέχει σημαντικά οφέλη τόσο στις 
επιχειρήσεις όσο και στους πολίτες. 
3. Οι ευρωπαϊκές επιχειρήσεις είναι εκτεθειμένες σε μεγαλύτερο 
βαθμό ανταγωνισμού απ' ό, τι στο παρελθόν: θα έπρεπε να έχουν την 
ευκαιρία να ανταγωνίζονται με ίσους όρους, ιδιαίτερα στις ξένες 
αγορές, και να μην παρακωλύονται από εμπορικούς φραγμούς. Οπως 
έχει τονιστεί στην Λευκή Βίβλο για την Ανάπτυξη, τον Ανταγωνισμό 
και την Απασχόληση της Επιτροπής1, οι ανοιχτές αγορές ανά τον 
κόσμο είναι ένα από τα κλειδιά για την εξασφάλιση της ανάπτυξης 
και την ταχύτερη δημιουργία θέσεων εργασίας στην Ευρώπη. Για να 
μπορέσει η ευρωπαϊκή βιομηχανία να δρέψει με άνεση όλα τα οφέλη 
των βελτιωμένων πολιτικών ανταγωνισμού στο εσωτερικό και να 
επωφεληθεί από τις οικονομίες κλίμακας που θα επιφέρει η 
λειτουργία σε μια ολοένα πιο ολοκληρωμένη αγορά,η Ευρωπαϊκή Ενωση 
πρέπει να διαμορφώσει την προσέγγιση της στις διεθνείς 
οικονομικές σχέσεις με στόχο να βελτιώσει το κλίμα εντός του 
οποίου λειτουργούν οι ευρωπαϊκές επιχειρήσεις. 
4 . Η περαιτέρω ελευθέρωση του εμπορίου συνεισφέρει στη διαδικασία 
της σταδιακής διεθνοποίησης των αγορών κατ των επιχειρήσεων. Οι 
συναλλαγές εμπορευμάτων και υπηρεσιών συνοδεύεται ολοένα και 
περισσότερο από δραστηριότητες επενδύσεων και δικτύωσης μεταξύ 
εταιρειών.Οι συναλλαγές περιλαμβάνουν όλο και περισσότερο 
διεπιχειρησιακές συναλλαγές σε ημικατεργασμένα προϊόντα, και η 
παγκόσμια αναζήτηση πόρων έχει στόχο την άριστη κατανομή των 
δυνατοτήτων έρευνας, ανάπτυξης και παραγωγής. Το εμπόριο 
προϊόντων κατεργασμένων προς επανεξαγωγή με την χρήση τοπικών 
πλεονεκτημάτων για την μείωση του κόστους παραγωγής ή της 
υλικοτεχνικής υποστήριξης των συστημάτων διανομής μετατρέπει 
ακόμα και τις μεσαίες επιχειρήσεις σε παγκόσμιους "φορείς. 
5. Η διεθνής βιομηχανική συνεργασία δημιουργεί διεπιχειρησιακούς 
δεσμούς υπό μορφή στρατηγικών συμμαχιών, με σκοπό την υψηλότερη 
παραγωγικότητα σε χαμηλότερο κόστος. Η παγκόσμια 
ανταγωνιστικότητα απαιτεί την συνεχή προσαρμογή των εταιρειών 
στην ολοένα και πιο ελεύθερη κυκλοφορία των εμπορευμάτων, των 
υπηρεσιών, των κεφαλαίων και των προσώπων. Η δημιουργία ευνοϊκού 
περιβάλλοντος για την άριστη χρήση των τοπικών πλεονεκτημάτων 
αποτελεί δεδηλωμένο στόχο της ανακοίνωσης της Επιτροπής του 1994 
για την βιομηχανική ανταγωνιστικότητα. 
6. Προκειμένου να επιτευχθεί ανταγωνιστικότητα στην παγκόσμιο 
οικονομία, οι εταιρείες της ΕΕ πρέπει να εξασφαλίσουν την 
παρουσία τους σε αγορές τρίτων χωρών και να εκμεταλλευτούν πλήρως 
το πλεονέκτημα της Ενιαίας Αγοράς. Η διαδικασία περιφερειακής 
ολοκλήρωσης και η εμφάνιση μεγάλων γεωγραφικών αγορών όπως η Κίνα 
απαιτεί ενεργό παρουσία των εταιρειών και αυξημένη συνεργασία με 
τοπικούς εταίρους ώστε να εξασφαλίσουν μελλοντικά μερίδια αγοράς. 
Αυτού του είδους οι πρωτοβουλίες του ιδιωτικού τομέα πρέπει να 
ενθαρρύνονται. 
Κεφάλαιο Β. II. 6 
7. Η Ενιαία Αγορά διευκολύνει τη διαδικασία της οικονομικής 
ολοκλήρωσης και των διαρθρωτικών αλλαγών, με στόχο τη δημιουργία 
ισόρροπων συνθηκών εκκίνησης των επιχειρήσεων. Τα οφέλη για τους 
ξένους ανταγωνιστές από την ελευθέρωση της εσωτερικής αγοράς θα 
αντισταθμισθούν από τις προσπάθειες να εξασφαλισθούν 
επιχειρηματικές ευκαιρίες σε αγορές τρίτων χωρών για τις 
επιχειρήσεις της ΕΕ. Συνεπώς, ο ρόλος της Επιτροπής στο πεδίο της 
προώθησης του διεθνούς εμπορίου και συνεργασίας πρέπει να 
αναθεωρηθεί υπό το φως των μεταβαλλόμενων συνθηκών των αγορών 
στην Ευρώπη και ανά τον κόσμο. 
8. Οι ευρωπαϊκές επιχειρήσεις συναντούν στο εξωτερικό μια πληθώρα 
εμποδίων2. 
Κατά συνέπεια, εκτός από την εφαρμογή επαρκών πολιτικών για την 
προώθηση της διεθνούς ανταγωνιστικότητας της ευρωπαϊκής 
βιομηχανίας, η Κοινότητα πρέπει να προσπαθήσει να επιτύχει 
καλύτερη πρόσβαση στην αγορά τρίτων χωρών, παράλληλα με το 
συνεχιζόμενο προοδευτικό άνοιγμα της δικής της αγοράς, 
διασφαλίζοντας την πλήρη εφαρμογή από τους εταίρους της των 
υποχρεώσεων που τους επιβάλλει ο γύρος της Ουρουγουάης, αλλά και 
μέσα από άλλες ενέργειες πρόσβασης στην αγορά 
9. Για την υλοποίηση της στρατηγικής αυτής, πρέπει να ληφθεί 
δεόντως υπόψη η ειδική σχέση μεταξύ της ΕΕ και ορισμένων τρίτων 
χωρών μεμονωμένα ή στο πλαίσιο περιφερειακών ομάδων. Για 
παράδειγμα, όσον αφορά τις χώρες της Κεντρικής και Ανατολικής 
Ευρώπης, η βελτιωμένη πρόσβαση της αγοράς πρέπει να επιτευχθεί 
μέσω της υλοποίησης των Ευρωπαϊκών Συμφωνιών με στόχο τη 
διευκόλυνση της προσχώρησης τους στην ΕΕ. Σχετικά με άλλες χώρες 
όπως οι χώρες της ΚΑΚ, θα πρέπει να δοθεί ιδιαίτερη έμφαση σε 
στόχους πρόσβασης της αγοράς στο πλαίσιο των τρεχουσών 
διαπραγματεύσεων για την προσχώρηση τους στον ΠΟΕ επιπροσθέτως 
της υλοποίησης και της επέκτασης των δεσμεύσεων τους στο πλαίσιο 
των διμερών συμφωνιών.Οι ανταλλαγές με τις αναδυόμενες αγορές σε 
άλλες περιοχές μπορούν να προωθηθούν μέσω διαπραγματεύσεων που 
έχουν στόχο την περαιτέρω μείωση των δασμών και την κατάργηση 
λοιπών εμπορικών εμποδίων. Όσον αφορά τις αναπτυσσόμενες χώρες, 
τα μέτρα που στηρίζουν και ενθαρρύνουν την ολοκλήρωση τους στο 
πολυμερές εμπορικό σύστημα χρήζουν ιδιαίτερης προσοχής. 
Για παράδειγμα, δασμοί που σε ορχσμένες περιπτώσεις μπορεί να είναι σημαντικοί, 
και οι οποίοι σε κάθε περίπτωση επιφέρουν διοικητικό κόστος που προκαλείται με τη 
συμμόρφωση με τις τελωνειακές διατυπώσεις· καταφανείς παραβιάσεις 
διαπραγματευθεισών συμφωνιών πρακτικές χωρίς κανονιστικές ρυθμίσεις ακόμη και σε 
τομείς όπου οι εμπορικοί κανόνες υπήρχαν από μακρού (π.χ. η χρήση υψηλών 
εξαγωγικών φόρων για να παρακαμφθεί η απαγόρευση των εξαγωγικών περιορισμών του 
άρθρου XI της GATT ή η χρήση διαφοροποιημένης φορολογίας εξαγωγών για να 
αποφευχθούν διατάξεις για τις επιδοτήσεις)· "κατάχρηση" θεμιτών πρακτικών (π.χ. 
χρήση διαφοροποιημένης δασμολογικής δομής μεταξύ των διαφόρων φάσεων του κύκλου 
προϊόντος, όχι για προστασία της εγχώριας αγοράς, αλλά για να επηρεασθεί η παροχή 
εισροών και να ευνοηθεί η εγχώρια μεταποίηση/εξαγωγή τελικών προϊόντων διάφορες 
άλλες μορφές εμποδίων στην πρόσβαση των πρώτων υλών)· εμπόδια στους νέους τομείς 
των εμπορικών κανόνων (τα εμπόδια σχετικά με τα δικαιώματα πνευματικής ιδχοκτηοΐας 
επηρρεάζουν σαφώς το εμπόριο των εμπορευμάτων τα εμπόδια σχετικά με τις 
συναλλαγές στις υπηρεσίες έχουν ίδιο χαρακτήρα, αλλά επηρρεάζουν επίσης το εμπόριο 
πολλών προϊόντων, όπου οι συμφωνίες περιλαμβάνουν πολλές υπηρεσίες· αεροσκάφη, 
ναυπήγηση πλοίων, κ.λπ.)· κρυφά εμπόδια, και ιδίως ανεπαρκής ή ανύπαρκτη επιβολή 
της εθνικής νομθεσίας και των κανονισμών που, εκ πρώτης όψεως, φιλοδοξούν να 
υλοποιήσουν τις διεθνείς υποχρεώσεις των τρίτων χωρών, καθώς και ανεπαρκής ή 
ανύπαρκτη επιβολή των εγχώριων κανόνων για την ιδιωτική αντι-ανταγωνιστική 
συμπεριφορά που δρα ως φραγμός στην πρόσβαση της αγοράς. 
10. Αυτή η ανακοίνωση διατυπώνει προτάσεις για την επίτευξη αυτών 
των στόχων. Κατά την ανάπτυξη των στρατηγικών που περιγράφονται 
στο παρόν έγγραφο, η ενεργή υποστήριξη των ευρωπαϊκών 
επιχειρήσεων θα είναι ουσιαστική. Αυτό το έγγραφο στοχεύει να 
αποτελέσει τη βάση για την ταχεία αντίδραση των ευρωπαϊκών 
επιχειρήσεων και άλλων ενδιαφερόμενων μερών, έτσι ώστε η πολιτική 
πρόσβασης που ορίζεται σε αυτό να μπορεί να αναλυθεί περαιτέρω, 
ακόμα και ενόσω εφαρμόζεται, κατά το ερχόμενο έτος. Αν και το 
ουσιαστικό άνοιγμα της αγοράς είναι αναγκαστικά μια μακροπρόθεσμη 
διαδικασία, μια βελτιωμένη στρατηγική πρόσβασης στην αγορά θα 
έπρεπε να έχει ως αποτέλεσμα αποδοτικότερες ενέργειες της 
Κοινότητας και πιο συγκεκριμένα οφέλη για την ευρωπαϊκή 
βιομηχανία, περιλαμβανομένων ιδιαίτερα των MME. 
11. Οι ενότητες 2 και 3 τονίζουν τους στόχους και τα μέσα που 
διατίθενται για μια αποδοτικότερη στρατηγική ανοίγματος της 
αγοράς. Η ενότητα 4 αποτελείται από δύο μέρη. Το πρώτο ορίζει την 
αντζέντα για το διμερές άνοιγμα των αγορών και το δεύτερο για το 
πολυμερές. 
2. Οι στόχοι μιας στρατηγικής πρόσβασης στην αγορά 
12. Η Κοινότητα κατά παράδοση έχει ενεργήσει έτσι ώστε να 
εξαλείψει τους εμπορικούς φραγμούς στο εξωτερικό, μέσα από 
διμερείς και πολυμερείς διαπραγματεύσεις και έχει ακόμα καταφύγει 
στους διαθέσιμους μηχανισμούς επίλυσης διεθνών διαφορών. Ωστόσο, 
η ίδια η επιτυχία αυτών των προσπαθειών προς την κατεύθυνση της 
απελευθέρωσης έχει καταστήσει πολύ πιο ορατά και ολέθρια από πριν 
πολλά από τα λιγότερο προφανή εμπόδια. Επιπλέον, όοο περισσότερες 
συμφωνίες γίνονται για νέους κανονισμούς εμπορίου, τόσο 
μεγαλύτερη γίνεται η ανάγκη να ελέγχεται και να διασφαλίζεται η 
αποτελεσματική εφαρμογή τους. Ετσι λοιπόν, υπάρχει ανάγκη για: 
- συστηματικότερη, συνεκτικότερη και προνοητικότερη προσέγγιση 
τόσο των διαπραγματεύσεων όσο και της επιβολής των εμπορικών 
συμφωνιών και κανονισμών από την πλευρά της Κοινότητας, και 
- μεγαλύτερη έμφαση στον στόχο του ανοίγματος της αγοράς των 
τρίτων χωρών στην εμπορική πολιτική της Κοινότητας. 
13. Προς τούτο, μια στρατηγική ανοίγματος της αγοράς θα έπρεπε 
να επιδιώκει τους εξής στόχους: 
(α) Οι εμπορικοί εταίροι της Κοινότητας θα πρέπει να προσχωρήσουν 
ουσιαστικά και να τηρήσουν τις πολυάριθμες και πολύπλοκες 
δεσμεύσεις που απορρέουν από τις συμφωνίες που καλύπτονται τώρα 
από τον ΠΟΕ. Ενόψει της τεράστιας έκτασης του περιεχομένου που 
καλύπτει ο ΠΟΕ συγκριτικά με την GATT, αυτή η προσπάθεια 
εφαρμογής και επιβολής θα είναι πολύ μεγαλύτερου μεγέθους και 
πολυπλοκότητας απ' ό,τι είναι απαραίτητο υπό το καθεστώς της GATT 
μόνον, επεκτεινόμενη, μεταξύ άλλων, και στην πνευματική 
ιδιοκτησία και τις υπηρεσίες. Η νομοθεσία που εφαρμόζει τις 
δεσμεύσεις του ΠΟΕ δεν θα πρέπει μόνο να τεθεί σε εφαρμογή αλλά 
και να επιβληθεί αποτελεσματικά. Προφανώς, για να μπορέσουν οι 
προσπάθειες της Κοινότητας να εξασφαλίσουν ότι ο εκ μέρους άλλων 
χωρών σεβασμός των δεσμεύσεων τους θα είναι αποτελεσματικός και 
αξιόπιστος, πρέπει να συνοδεύονται, και από την άτεγκτη συμμόρφωση 
της Κοινότητας προς τις δεσμεύσεις που έχει αναλάβει η ίδια στο 
πλαίσιο του ΠΟΕ. 
(β) Η ανανεωμένη σπουδαιότητα που έχει το άνοιγμα της αγοράς στην 
εμπορική πολιτική υποδηλώνει επίσης και την πλήρη εκμετάλλευση 
των υπαρχόντων οργάνων ανοίγματος της αγοράς που είναι ειδικοί 
προσαρμοσμένα στον στόχο αυτό. Τα όργανα εμπορικής πολιτικής 
πρέπει να συνεισφέρουν πλήρως στον πιο μακροπρόθεσμο στόχο της 
βιωσιμότητας της οικονομίας της Κοινότητας μέσω της επίτευξης 
κανονικής πρόσβαση στις αγορές τρίτων χωρών. 
(γ) Η Κοινότητα πρέπει επίσης να ενεργήσει ενάντια στους άλλους 
φραγμούς οικονομικών ροών, είτε στο εμπόριο είτε στις επενδύσεις, 
που ίσως δεν εμπίπτουν στην παραδοσιακή έννοια των "εμπορικών 
φραγμών": οι εθνικοί επενδυτικοί νόμοι που εισάγουν διακρίσεις,-
η μη επιβολή των εγχώριων νόμων περί ανταγωνισμού, που οδηγούν, 
για παράδειγμα, σε αδιαφανείς εμπορικές πρακτικές ή σε άρνηση της 
πρόσβασης στην υποδομή της διανομής, είναι μόνο μερικοί από τους 
φραγμούς που συναντούν συχνά οι επιχειρήσεις. Με άλλα λόγια, 
υπάρχουν πάρα πολλοί τομείς όπου δεν υπάρχουν κανόνες του 
παιχνιδιού ή αυτοί είναι ανεπαρκείς και η Κοινότητα πρέπει να 
συμβάλει κατά τρόπο ώστε να προωθήσει ενεργά την καθιέρωση αυτών 
των κανόνων. 
(δ) οι επιχειρήσεις πρέπει να ενημερωθούν σχετικά με τις 
δυνατότητες πίεσης που παρέχουν τα υφιστάμενα μέσα για τη μείωση 
των εμπορικών φραγμών και τις δυνατότητες συνεισφοράς στην 
προώθηση του εμπορίου καθώς και για τα μέσα εμπορικής πολιτικής 
που έχουν σκοπό να προστατεύσουν την Κοινότητα έναντι των 
αθέμιτων εμπορικών πρακτικών όπως το ντάμπινγκ και οι εξαγωγικές 
επιδοτήσεις. 
3. Τα διαθέσιμα μέσα πολιτικής 
14. Υπάρχουν δύο δυνατότητες με τις οποίες μπορεί η Κοινότητα να 
επιδιώξει το άνοιγμα της αγοράς: η διμερής και η πολυμερής. Ως 
ο μεγαλύτερος εμπορικός εταίρος του κόσμου, η Κοινότητα έχει 
σαφές συμφέρον να ενισχύσει το πολυμερές εμπορικό σύστημα με την 
παγιοποίηση των αποτελεσμάτων του Γύρου της Ουρουγουάης και με 
την εφαρμογή των κανόνων του ΠΟΕ. Έχει επίσης συμφέρον να 
ενεργήσει περαιτέρω για το άνοιγμα της αγοράς, δημιουργώντας έτσι 
νέες ευκαιρίες για τις ευρωπαϊκές επιχειρήσεις στις αγορές των 
τρίτων χωρών. Μια διμερής προσέγγιση μπορεί σε ορισμένες 
περιπτώσεις να επιφέρει γρηγορότερα αποτελέσματα και, αν 
χρησιμοποιηθεί σε σχέση με μια χώρα με ιδιαιτέρως ενδιαφέρουσα 
αγορά για την Κοινότητα, μπορεί να αποτελέσει την αφετηρία γ3.α 
μια γνήσια πολιτική ελευθέρωσης. Αλλά το αποτέλεσμα του 
ανοίγματος της αγοράς της μπορεί να πολλαπλασιαστεί αν και άλλοι 
εμπορικοί εταίροι συμφωνήσουν να προσυπογράψουν τις ίδιες 
δεσμεύσεις. Επιπλέον, πολλοί φραγμοί δεν μπορούν να μειωθούν ή 
να εξαλειφθούν με αποτελεσματικό τρόπο εκτός αν και άλλοι κύριοι 
εμπορικοί εταίροι συμφωνήσουν να πράξουν με παρόμοιο τρόπο 
ταυτόχρονα, καθιστώντας τις πολυμερείς προσπάθειες απαραίτητες. 
Οι δύο κύριες ομάδες μέσων που διαθέτει η Κοινότητα για την 
επίτευξη των παραπάνω στόχων είναι: 
(i) Το πολυμερές επίπεδο 
15. Το προνομιούχο φόρουμ για μια πολυμερή δράση της Κοινότητας 
θα είναι φυσικά ο νέος ΠΟΕ, αλλά άλλα φόρουμ όπως ο ΟΟΣΑ, ο WIPO, 
το Συμβούλιο της Ευρώπης, ΙΜΟ ή ICA03 θα πρέπει να προσφέρουν 
επίσης ευκαιρίες, ειδικά για να αρχίσουν ή να ολοκληρωθούν 
ενέργειες που εκτελούνται υπό την αιγίδα του ΠΟΕ: 
- Επιβολή των υπαρχουσών δεσμεύσεων μέσω της επίλυσης πολυμερών 
διαφορών ή, αν χρειάζεται, μέσω δράσης της Κοινότητας που 
επιτρέπεται υπό τέτοιους πολυμερείς κανόνες. Η βιομηχανία θα 
πρέπει να ευαισθητοποιηθεί στην πιθανότητα δράσης προς αυτή την 
κατεύθυνση (π.χ. ενάντια στις ξένες επιδοτήσεις, σε τεχνικούς 
φραγμούς στο εμπόριο ή σε έλλειψη προστασίας των δικαιωμάτων 
πνευματικής ιδιοκτησίας), καθώς και να ενθαρρυνθεί να παράσχει 
στην Επιτροπή συγκεκριμένα παραδείγματα πραγματικών προβλημάτων. 
Αυτό μπορεί να γίνει με πρωτοβουλία της ίδιας της Επιτροπής (με 
προσφυγή στην επιτροπή 113) ή με αίτηση ενός κράτους μέλους, μιας 
βιομηχανίας ή μιας επιχείρησης της Κοινότητας, στο πλαίσιο του 
Κανονισμού Εμπορικών Φραγμών (ΚΕΦ). 
- Μείωση των φραγμών για τις εξαγωγές της ΕΕ ή σε άλλα οικονομικά 
συμφέροντα της ΕΕ στο πλαίσιο των διαπραγματεύσεων που αφορούν 
την προσχώρηση τρίτων χωρών στον ΠΟΕ (που σήμερα περιλαμβάνει 20 
χώρες) ή στον ΟΟΣΑ (π.χ. Κίνα, Ταϊβάν, Ρωσία, Ουκρανία στον ΠΟΕ 
ή Κορέα στον ΟΟΣΑ). 
- Μελλοντικές πολυμερείς διαπραγματεύσεις στον ΠΟΕ (ή σε μερικές 
περιπτώσεις στον ΟΟΣΑ). Έχουν ήδη καθοριστεί δύο σημαντικές 
προθεσμίες. Πρώτον, η πρώτη τακτική υπουργική συνδιάσκεψη του ΠΟΕ 
θα λάβει χώρα στη Σιγκαπούρη, τον Δεκέμβριο του 1996. Αργότερα, 
η 1η Ιανουαρίου 2000 θα σηματοδοτήσει την αρχή του πρώτου γύρου 
των πολυμερών εμπορικών διαπραγματεύσεων σχετικά με την ανάληψη 
υποχρεώσεων για την ελευθέρωση των υπηρεσιών. Το ίδιο έτος θα 
αρχίσουν οι εργασίες για την αναμόρφωση του διεθνούς εμπορίου 
γεωργικών προϊόντων. Υπάρχουν τομείς όπου χρειάζονται νέοι 
κανόνες του παιχνιδιού και η Κοινότητα πρέπει να διαθέτει ένα 
ευέλικτο αλλά οπωσδήποτε συγκεκριμένο πολυμερές πρόγραμμα 
εργασιών. 
(ϋ) Το διμερές επίπεδο 
16. Στο διμερές επίπεδο, η Κοινότητα έχει στη διάθεση της άλλα 
μέσα πειθούς και διαπραγμάτευσης: 
Διμερείς διαπραγματεύσεις γενικού ή ειδικού ανά τομέα 
χαρακτήρα, ad hoc ή στο πλαίσιο της σύναψης συνολικών συμφωνιών 
WIPO (Διεθνής Οργανισμός Δικαιωμάτων Πνευματικής Ιδιοκτησίας), 
ΙΜΟ (Διεθνής Ναυτιλιακός Οργανισμός), ICAO (Διεθνής Οργανισμός 
Πολιτικής Αεροπορίας). 
με την εν λόγω χώρα. Πιο συγκεκριμένα, αυτό σημαίνει ότι από τη 
στιγμή που ένα πρόβλημα που αφορά μια τρίτη χώρα έχει 
αναγνωριστεί ότι πιστοποιεί μια προσπάθεια για άνοιγμα της αγοράς 
(είτε επειδή η πρόσβαση στην αγορά αυτής της χώρας για ένα 
δεδομένο προϊόν ή τομέα δεν είναι ελεύθερη είτε επειδή ορισμένες 
πρακτικές σε αυτή τη χώρα αποτελούν έναν μάλλον "οριζόντιο9' 
φραγμό στο εμπόριο) , η υπέρβαση τέτοιου είδους εμποδίων μέσω 
διαπραγματεύσεων μπορεί να είναι το αποτελεσματικότερο μέσο, 
ειδικά αν αυτά τα εμπόδια δεν είναι αποτέλεσμα μιας κατά το 
μάλλον ή ήττον σκόπιμης προσπάθειας για παρακώλυση του εμπορίου. 
- Συστηματική, συντονισμένη χρήση όλων των διμερών ευκαιριών, 
συμπεριλαμβανομένων επισκέψεων υψηλού επιπέδου στις Βρυξέλλες ή 
αποστολών Επιτρόπων ή ανώτατων υπαλλήλων σε τρίτες χώρες και σε 
άλλα σχετικά διεθνή βήματα. 
- Μια ειδική κατηγορία διμερών οργάνων ελευθέρωσης του εμπορίου, 
και συνεπώς πρόσβασης των επιχειρήσεων μας στην αγορά, είναι αυτή 
της αποτελεσματικής σταδιακής υλοποίησης των συμφωνιών 
βελτιωμένης πρόσβασης στην αγορά ή ελεύθερου εμπορίου με 
ανεξάρτητες τρίτες χώρες ή με περιφερειακές ομάδες, όπως οι 
ευρωπαϊκές συμφωνίες με τις χώρες της Ανατολικής και Κεντρικής 
Ευρώπης, οι ευρω-μεσογειακές συμφωνίες καθώς και συμφωνίες όπως 
με το MERCOSUR. Κατά πρώτον, οι διαφορετικοί συμβουλευτικοί 
μηχανισμοί που καθορίζονται στις υπάρχουσες συμφωνίες πρέπει να 
χρησιμοποιούνται πλήρως για να αντιμετωπίζονται τα προβλήματα που 
θέτει η πρόσβαση στη συγκεκριμένη αγορά. Οι συμφωνίες αυτές 
μπορούν να οδηγήσουν σε ελευθέρωση του εμπορίου που να 
επεκτείνεται στη συνέχεια σε πολυμερές επίπεδο, με την προϋπόθεση 
ότι τηρούνται τα κριτήρια που έχουν τεθεί στις συμφωνίες του ΠΟΕ. 
- Ο ρόλος της Επιτροπής δεν είναι να πιέζει υπέρ των εμπορικών 
συμφερόντων των ανεξάρτητων εταιρειών στη σύναψη εξωτερικών 
συμβάσεων. Ωστόσο, δεν θα διστάσει να παρέμβει όπου φαίνεται ότι 
οι ευρωπαϊκές επιχειρήσεις, μεγάλες ή μικρές, δεν απολαμβάνουν 
δίκαιων και ίσων ευκαιριών ανταγωνισμού όσον αφορά τεχνικά και 
οικονομικά προσόντα, με επιχειρήσεις τρίτων χωρών. 
- 0 Κανονισμός Εμπορικών Φραγμών μπορεί επίσης να χρησιμοποιηθεί 
ως διμερές εργαλείο για να διασφαλιστεί ότι μια χώρα 
συμμορφώνεται με τις δεσμεύσεις που αναλαμβάνει υπό οποιουσδήποτε 
διεθνείς εμπορικούς κανόνες, είτε πολυμερείς είτε διμερείς. Η 
προσφυγή της ευρωπαϊκής βιομηχανίας στον Κανονισμό Εμπορικών 
Φραγμών θα επέτρεπε στην Ευρωπαϊκή Κοινότητα να αντιμετωπίζει 
αμέσως μεμονωμένους φραγμούς στις περιπτώσεις όπου κάποιες 
επιχειρήσεις αισθάνονται περισσότερο θιγόμενες από αυτούς. 
Επίσης, αυτό θα προσέδιδε στην Κοινότητα μεγαλύτερη επιρροή στο 
πλαίσιο των διαπραγματεύσεων για τα εν λόγω προβλήματα: στην 
πραγματικότητα, αν και τελικά αυτός ο κανονισμός επιτρέπει τη 
χρήση αντιποίνων (σύμφωνα με διεθνείς κανόνες) ως κύρωση για τους 
εμπορικούς φραγμούς από μέρους τρίτων χωρών, σκοπός του είναι να 
διασφαλίσει την άρση αυτών των φραγμών. Κατά συνέπεια, ο 
κανονισμός μπορεί να προσαρμοστεί στο πλαίσιο διαπραγματεύσιμου 
διακανονισμού, αν κριθεί ότι έτσι μπορεί να παραχθεί 
ικανοποιητικό αποτέλεσμα. 
Το ίδιο ισχύει σχετικά με το ΣΓΠ, εφόσον τα οφέλη του μπορούν να 
αποσυρθούν από συγκεκριμένες αναπτυσσόμενες χώρες που εισάγουν 
διακρίσεις έναντι της Κοινότητας ή αποτυγχάνουν να συμμορφωθούν 
με τις δεσμεύσεις τους σε σχέση με τον ΠΟΕ. 
(iii) Πολιτικές υποστήριξης 
17. Μια στρατηγική πρόσβασης στην αγορά, ως αναπόσπαστο μέρος της 
κοινής εμπορικής πολιτικής, πρέπει να νοείται μέσα στο συνολικό 
πλαίσιο των πολιτικών της Κοινότητας που στοχεύουν στο να 
βελτιώσουν το επιχειρηματικό περιβάλλον των ευρωπαϊκών 
επιχειρήσεων και, κατά συνέπεια, την ικανότητα τους να προάγουν 
την ανάπτυξη και να δημιουργούν θέσεις εργασίας. Υπάρχουν και 
άλλες ενέργειες που παίζουν ιδιαίτερο ρόλο στη βελτίωση των 
ευκαιριών εξαγωγών για τις επιχειρήσεις μας, οι οποίες, με αυτή 
την έννοια, μπορούν να θεωρηθούν ως πολιτικές κάλυψης μιας 
στρατηγικής ανοίγματος της αγοράς : 
- Η αμοιβαία αναγνώριση το περασμένο έτος έχει αναρριχηθεί στην 
κορυφή της ημερήσιας διάταξης του διεθνούς εμπορίου, ως ένα από 
τα περιορισμένα σε αριθμό μέσα που διατίθενται για τη μείωση των 
κανονιστικών εμποδίων που αντιμετωπίζουν οι έμποροι, αλλά και ως 
ένα θέμα που, μέσω της αμοιβαιότητας της φύσης του, μπορεί να 
είναι πιο ελκυστικό (και συνεπώς πιο αποτελεσματικό) από την 
μονομερή πίεση για ελευθέρωση των αγορών τρίτων χωρών. Η 
διαπραγμάτευση των συμφωνιών αμοιβαίας αναγνώρισης (ΣΑΑ) 
συμπίπτει, και με τη σειρά της υποκινεί, εσωτερικές πιέσεις σε 
τρίτες χώρες, ειδικά στις ΗΠΑ και στην Ιαπωνία, προς την 
κατεύθυνση της αυτόνομης κατάργησης των ρυθμίσεων. Συνεπώς 
συμβάλλει σημαντικά στο συνολικό στόχο του τομέα αυτού, που 
συνεχίζει να είναι η εναρμόνιση των προτύπων και των ιδίων των 
τεχνικών κανονισμών. Η κατάρτιση και εφαρμογή διεθνώς 
συμπεφωνημένων προτύπων, όπου είναι εφικτό, θα πρέπει να 
προτιμάται για την αποφυγή δυσκολιών που προκύπτουν από 
αποκλίνοντες τεχνικούς κανονισμούς λόγω των ευρύτερων επιπτώσεων 
τους. 
- Ευρύτερες μορφές βιομηχανικής συνεργασίας ενθαρρύνονται επίσης 
τόσο από την Ενωση όσο και από τα κράτη μέλη της. Μεταξύ αυτών, 
το θέμα της συνεργασίας του εκτενούς δικτύου διμερών συμφωνιών 
της Κοινότητας με τρίτες χώρες (και με παροχή τεχνικής βοήθειας 
προς αυτές) μπορεί να παίξει σημαντικό ρόλο ως κίνητρο για 
περαιτέρω άνοιγμα της αγοράς από πλευράς αυτών των χωρών. Αυτά 
τα όργανα μπορούν να χρησιμοποιηθούν με τέτοιο τρόπο που να 
συνεισφέρουν στη μακροπρόθεσμη ανάπτυξη των τοπικών πόρων και 
τεχνολογιών σε τρίτες χώρες μέσω της ανάπτυξης κοινών οικονομικών 
και εμπορικών συμφερόντων, με αποτέλεσμα να παρουσιάζεται αύξηση 
στις επενδύσεις, τη συνεργασία και τις επιχειρηματικές ευκαιρίες 
που προκύπτουν από τη διεθνοποίηση της παγκόσμιας οικονομίας. Η 
διεθνής συνεργασία στην έρευνα και την τεχνολογική ανάπτυξη 
αποτελεί σημαντικό θεμέλιο για την ανάπτυξη της βιομηχανικής 
συνεργασίας4. Η Κοινότητα θέσπισε επίσης ορισμένα μέσα για την 
Βλέπε Ανακοίνωση της Επιτροπής για τις προοπτικές της διεθνούς 
συνεργασίας Ε&Α (ΚΟΜ(95)489 τελικό) 
προώθηση της βιομηχανικής συνεργασίας με τρίτες χώρες, όπως ΓΟ 
ECIP, το MED-Invest, ή το AL-Invest5. 
- Οι δραστηριότητες που εστιάζουν σε αλλαγές στις πολιτικές που 
γενικώς εφαρμόζονται σε όλους τους ευρωπαϊκούς εξαγωγείς θα 
μπορούσαν να συμπληρωθούν από συγκεκριμένες πρωτοβουλίες 
προώθησης των εξαγωγών. Αυτά, ωστόσο, θα έπρεπε να συνοδεύουν 
συμπληρωματικά μόνον τις δραστηριότητες των κρατών μελών και να 
μην τις ανταγωνίζονται, και μόνον όταν μια συνεισφορά από πλευράς 
της Κοινότητας θα αποτελούσε καθαρή προστιθέμενη αξία. 
18. Τα διάφορα αυτά μέσα θα μπορούσαν να χρησιμοποιηθούν με 
συνεκτικό, συντονισμένο τρόπο όσον αφορά συγκεκριμένες χώρες 
καθώς και στο πλαίσιο ορισμένων τομέων. Στην περίπτωση επιμέρους 
εμπορικών εταίρων,τα τρέχοντα ενδιαφέροντα αντιμετωπίζονται στο 
πλαίσιο των συνεχιζόμενων διαπραγματεύσεων π.χ. σε μια συμφωνία 
πλαίσιο ανάμεσα στην Κοινότητα και σε τρίτη χώρα. Μάλιστα, αυτά 
μπορούν να αντιμετωπιστούν πιο αποδοτικά σε διμερή βάση αφού 
τεθεί σε ισχύ μια τέτοια συμφωνία. Ορισμένες υποχρεώσεις μπορούν 
να επιδιωχτούν μέσα στο πλαίσιο του αιτήματος της χώρας να 
ενταχθεί σε οργανισμούς όπως ο ΠΟΕ ή ο ΟΟΣΑ. Μερικά προβλήματα 
μπορούν να παραπεμφθούν για επίλυση στον ΠΟΕ. Άλλα, μπορούν να 
αντιμετωπιστούν με περιοδικές συναντήσεις υψηλού επιπέδου ή/κα.ι 
επισκέψεις Επιτρόπων. Για ορισμένες αναπτυσσόμενες χώρες η 
Κοινότητα δεν δίστασε στο παρελθόν να αποσύρει οφέλη του ΣΓΠ σε 
περιπτώσεις που τα συμφέροντα της εθίγησαν λόγω ορισμένων 
ενεργειών της χώρας αυτής. Τέλος, οι αντιπροσωπείες της Επιτροπής 
συνετέλεσαν, εις όφελος του συνόλου των εξαγωγέων της ΕΕ, στη 
δημιουργία μεγαλύτερου εθελοντικού συντονισμού των προσπαθειών 
προώθησης των εξαγωγών που ανελήφθησαν από τα διάφορα κράτη μέλη. 
Η μεγάλη επιτυχία των διαφόρων τομεακών φόρουμ όπως τα φόρουμ των 
αυτοκινητοβιομηχανιών αποτελεί το μόνο σχετικό παράδειγμα. 
19. Ένα παράδειγμα συνδυασμού διαφόρων μέσων σε συγκεκριμένο 
τομέα είναι η πολιτική στον τομέα των κλωστοϋφαντουργικών 
προϊόντων και των ειδών ένδυσης. Ο τομέας αυτός έχει υποβληθεί 
σε σημαντικές αναδιαρθρώσεις τις τελευταίες δύο δεκαετίες λόγω 
του νέου ανταγωνιστικού περιβάλλοντος, τόσο στο εσωτερικό όσο και 
στο εξωτερικό. Η Κοινότητα είναι υποχρεωμένη, υπό τους νέους 
κανόνες του ΠΟΕ, να εξαλείψει τις εναπομείνασες ποσοστώσεις μέσα 
στα επόμενα δέκα έτη. Ως αντάλλαγμα, η ευρωπαϊκή βιομηχανία 
ευλόγως αναμένει ότι ο μεγαλύτερος ανταγωνισμός στην εγχώρια 
αγορά θα αντισταθμιστεί από αυξημένες ευκαιρίες αγοράς στο 
εξωτερικό και από θεμιτό ανταγωνισμό και καλύτερη προστασία από 
την απάτη και την πειρατεία. Λαμβάνοντας υπόψη ότι ο ρυθμός 
εξάλειψης των ποσοστώσεων της ΣΠΙ συνδέεται με το άνοιγμα των 
εγχωρίων αγορών των χωρών της ΣΠΙ, η Επιτροπή εργάζεται στενά με 
τη βιομηχανία να καθορίσει τους εμπορικούς φραγμούς τρίτων χωρών 
που θα πρέπει να καταργηθούν κατά προτεραιότητα σε χώρες και σε 
τμήματα της αγοράς με ιδιαίτερο εξαγωγικό ενδιαφέρον. Περαιτέρω 
ECIP (Εταίροι Επενδύσεων της Ευρωπαϊκής Κοινότητας), και μέσα για 
την προώθηση των επενδύσεων στις χώρες της Μεσογείου και της 
Λατινικής Αμερικής. 
10 
θα διευκολύνει την Επιτροπή να διαπραγματευθεί με τις τρίτες 
χώρες το θέμα της κατάργησης των ποσοστώσεων βάσει των ευκαιριών 
της αγοράς που αυτές είναι έτοιμες να προσφέρουν στην Κοινότητα. 
20. Ένα άλλο παράδειγμα αφορά τα μέτρα για την προώθηση της 
περαιτέρω ελευθέρωσης των προϊόντων και των υπηρεσιών σχετικά με 
την τεχνολογία των πληροφοριών, όπου η μεγαλύτερη πρόσβαση στην 
αγορά μπορεί να επιτευχθεί καλύτερα με το συνδυασμό (που μπορεί 
να λάβει τη μορφή συμφωνίας για την τεχνολογία των πληροφοριών) 
διεθνούς ελευθέρωσης των υπηρεσιών τηλεπικοινωνιών στον ΠΟΕ, την 
επίτευξη αμοιβαίας αναγνώρισης των τεχνικών προτύπων για 
εξοπλισμό ή διασύνδεση, την ελευθέρωση των δημοσίων συμβάσεων 
τηλεπικοινωνιακού εξοπλισμού, και προσεκτική ενέργεια για την 
προστασία των δικαιωμάτων πνευματικής ιδιοκτησίας. Αλλα μέτρα που 
θα μπορούσαν να εξετασθούν ως απάντηση στα συμφέροντα της 
βιομηχανίας περιλαμβάνουν την επιτάχυνση των δασμολογικών 
μειώσεων ή τη μεγαλύτερη σαφήνεια στην τελωνειακή κατάταξη των 
προϊόντων σχετικά με την τεχνολογία των πληροφοριών. Παρόλο που 
οι διαπραγματεύσεις αυτές μπορούν να ξεκινήσουν σε διμερή βάση 
με επιμέρους χώρες, θα μπορούσαν να επιτευχθούν καλύτερα 
αποτελέσματα εάν το θέμα περιελαμβανόταν σε πολυμερές πλαίσιο. 
4. Βήματα για την καθιέρωση Σταθερής Στρατηγικής Πρόσβασης της 
• Αγοράς 
21. Στη βάση των στόχων που αναφέρονται παραπάνω και των οργάνων 
πολιτικής που περιγράφονται, μια στρατηγική πρόσβασης στην αγορά 
θα πρέπει να αποτελείται από δύο μέρη. Πρώτον, από ένα διμερές 
στοιχείο που θα στοχεύει να κάνει τα εξής: 
(α) να προσδιορίσει ία εμπόδια της πρόσβασης στην αγορά και να 
επιλέξει προτεραιότητες δράσης 
(β) να προσδιορίσει τις πιο κατάλληλες ευκαιρίες για την εξάλειψη 
των εμπορικών φραγμών, όπως: επιβολή των υπαρχουσών διεθνών 
δεσμεύσεων, διαπραγμάτευση νέων ή σαφέστερων διεθνών κανόνων, 
διμερείς (επίσημες ή ανεπίσημες) διαπραγματεύσεις 
(γ) βελτίωση της συνεκτικότητας μεταξύ της διμερούς και της 
πολυμερούς προσέγγισης που χρησιμοποιούνται στις μεμονωμένες 
αγορές και του συντονισμού τους με άλλες ενέργειες, όπως η 
προώθηση της βιομηχανικής συνεργασίας και της τεχνικής βοήθειας 
(δ) βελτίωση του συντονισμού των δραστηριοτήτων ανοίγματος της 
αγοράς που αναλαμβάνει η Επιτροπή, τα κράτη μέλη και οι 
αντιπροσωπείες της βιομηχανίας και της Επιτροπής 
22. Δεύτερον, στο πολυμερές επίπεδο, η στρατηγική θα πρέπει: 
(α) να εδραιώσει τα κεκτημένα του γύρου της Ουρουγουάης και να 
κατοχυρώσει ότι όλα τα συμβαλλόμενα μέρη της τελικής πράξης 
εκπληρώνουν επιμελώς όλες τις υποχρεώσεις τους 
11 
(β) να προσδιορίσει τρόπους περαιτέρω ώθησης του ανοίγματος της 
αγοράς και τρόπους υπαγωγής νέων περιοχών σε πολυμερείς κανόνες 
(γ) να ανταποκριθεί στις νέες προκλήσεις και στα νέα εμπόδια που 
εγείρει η διεθνοποίηση της παγκόσμιας οικονομίας 
23. Καμία προτεινόμενη στρατηγική δεν υποδηλώνει θεμελιώδη αλλαγή 
στις κρατούσες πολιτικές και στόχους της Κοινότητας, αλλά μια πιο 
συστηματική και συντονισμένη χρήση των υπαρχόντων πόρων της 
Κοινότητας και των κρατών μελών για την επίτευξη αυτών των 
στόχων, με την ενεργή υποστήριξη των κρατών μελών και της 
ευρωπαϊκής βιομηχανίας. Αυτός είναι ένας τομέας όπου η 
διαπραγμάτευση και η χρήση εμπορικών μέσων από την Κοινότητα ως 
σύνολο μπορεί να αποδώσει σίγουρα καλύτερα αποτελέσματα από τις 
αποσπασματικές ή/και ασυντόνιστες προσπάθειες. Μέσα στην Επιτροπή 
θα υπάρξει ανάγκη να διασφαλιστεί μεγαλύτερη συνεκτικότητα των 
δραστηριοτήτων των διάφορων υπηρεσιών που εμπλέκονται. Με 
θεσμικούς όρους, η στρατηγική δεν υποδηλώνει μεταβίβαση ευθυνών 
από τα κράτη μέλη στην Κοινότητα ούτε το αντίστροφο: μερικά από 
τα θέματα της εξωτερικής οικονομικής πολιτικής που αναφέρονται 
παραπάνω παραμένουν στην αρμοδιότητα των κρατών μελών, αλλά η 
εμπειρία έχει δείξει ότι, στις περισσότερες από αυτές τις 
περιπτώσεις, θα έπρεπε να είναι δυνατό, μέσω μιας πραγματιστικής 
προσέγγισης, να επιτευχθεί συμφωνία με τα κράτη μέλη σχετικά με 
την κοινή προάσπιση των συμφερόντων τους (αυτό, για παράδειγμα, 
ισχύει ως ένα μεγάλο βαθμό στον τομέα της πνευματικής 
ιδιοκτησίας). 
(i) Το διμερές πρόγραμμα εργασιών 
(α) Ο προσδιορισμός των εμπορικών φραγμών 
24. Για να βοηθήσει στον προσδιορισμό των φραγμών που 
παρεμποδίζουν τις ευρωπαϊκές επιχειρήσεις στο εξωτερικό, η 
Επιτροπή, μετά από αίτηση του Συμβουλίου, έχει αποφασίσει να 
δημιουργήσει σταδιακά μια εκτενή βάση δεδομένων που θα καλύπτει 
τα εμπόδια πρόσβασης στην κοινοτική αγορά, με την ενεργή 
συμμετοχή των κρρτών μελών και της βιομηχανίας. Μια αρχική βάση 
δεδομένων θα πρέπει να καθιερωθεί για τους εν λόγω τομείς 
συγκεντρώνοντας όλες τις διαθέσιμες εντός των υπηρεσιών της 
Επιτροπής πληροφορίες. Τα αποτελέσματα αυτής της άσκησης θα 
μεταφερθούν μετά στα κράτη μέλη και στη βιομηχανία που, από τότε 
και στο εξής, θα εμπλέκονται στενά με όλα τα μελλοντικά στάδια 
της εργασίας. Είναι ήδη διαθέσιμες πολλές πληροφορίες, κάποιες 
στις πρωτεύουσες των κρατών μελών, αλλά πιθανώς ακόμα 
περισσότερες στα οικονομικά και στα εμπορικά τμήματα των 
διπλωματικών αποστολών των κρατών μελών. Οι αποστολές των κρατών 
μελών και της Επιτροπής στις τρίτες χώρες πρέπει να κληθούν να 
συγκεντρώσουν τους πόρους τους ώστε να διορθώσουν και να 
ολοκληρώσουν τις πληροφορίες που περιέχονται στο σχέδιο της βάσης 
δεδομένων που έχει προετοιμαστεί στις Βρυξέλλες. Στο μέλλον, 9α 
πρέπει να κάνουν τις απαραίτητες διευθετήσεις για συνεχή 
ενημέρωση αυτά)ν των πληροφοριών. 
25. Είναι απαραίτητο να υπάρχουν κάποια πρώτα αποτελέσματα για 
την πρόσβαση στην αγορά. Η Επιτροπή πρώτη χρησιμοποιεί τις 
12 
πληροφορίες που έχουν ήδη συλλέγει σε ορισμένους τομείς 
(κλωστοϋφαντουργία, ένδυση, αυτοκίνητα, χημικά προϊόντα) για να 
προωθήσει μια αποτελεσματική πρωτοβουλία ανοίγματος της αγοράς, 
παράλληλα με την κατάρτιση συνολικής βάσης δεδομένων, ώστε να 
δείξει πώς θα λειτουργούσε στην πράξη. Είναι σημαντικό η βάση 
δεδομένων να είναι εκτενής (δηλαδή, να καλύπτει όλους τους τομείς 
και όλα τα είδη εμπορικών φραγμών σε όλες τις χώρες για τις 
οποίες υπάρχει βιομηχανικό ενδιαφέρον), σαφής στην περιγραφή της 
κατάστασης πρόσβασης στην αγορά και των φραγμών που συναντώνται, 
απλή και φιλική προς το χρήστη και πάντοτε ενημερωμένη. Τα 
περιεχόμενα της βάσης δεδομένων πρέπει να είναι διαθέσιμα on-line 
σε όλα τα ενδιαφερόμενα μέρη στην Ευρώπη, με την εξαίρεση 
ορισμένων κατηγοριών απόρρητων πληροφοριών, και ειδικότερα της 
ανάλυσης της Επιτροπής για τα νομικά και πολιτικά μέσα 
αντιμετώπισης των εν λόγω προβλημάτων και των πηγών των 
πληροφοριών. 
26. Καθορίζοντας στόχους διαπραγμάτευσης με τρίτες χώρες, και 
χωρίς να θίγει την ανάγκη για διερευνητική και μακροπρόθεσμη 
συνολική ανάλυση των στόχων εμπορικής πολιτικής, η προσέγγιση που 
ακολουθείται θα είναι βασικά προσανατολισμένη με βάση τη.ζήτηση 
και θα καθοδηγείται από τις προτεραιότητες που ορίζονται σε 
συνεργασία με τη βιομηχανία σε όλη την Ευρωπαϊκή Ένωση. 
Ιδιαίτερες προσπάθειες για άνοιγμα της αγοράς θα αφιερώνονται 
οτις αγορές που υπάρχουν συγκεκριμένα ή σημαντικά συμφέροντα και 
ευκαιρίες εξαγωγών, καθώς και στις ταχέως αναπτυσσόμενες 
οικονομίες και σε τομείς υψηλής προστιθέμενης αξίας και έντασης 
τεχνολογίας, όπου ο σημερινός παγκόσμιος καταμερισμός εργασίας 
ωθεί την ευρωπαϊκή βιομηχανία στην εξειδίκευση. 
(βΐ Πώς μπορούν να εξαλειφθούν αυτοί οι φραγμοί και να προωθηθεί 
η πρόσβαση στην αγορά 
27. Ανάλογα με τη φύση των εμποδίων και των προβλημάτων, θα 
πρέπει να βρεθεί ο καλύτερος τρόπος εξάλειψης τους. Αυτό το 
κρίσιμο στάδιο προϋποθέτει ιδίως τα ακόλουθα: 
- καθορισμό προτεραιοτήτων μεταξύ αυτών των προβλημάτων, στη βάση 
της σχετικής τους σημασίας, της πιθανότητας εξάλειψης τους και 
των οικονομικών οφελών που θα προκύψουν 
- σύγκριση αυτών των προτεραιοτήτων με τα διαθέσιμα μέσα και 
όργανα δράσης 
- επιλογή της προσέγγισης που θα ακολουθηθεί και των οργάνων και 
των ευκαιριών που θα χρησιμοποιηθούν 
- καθορισμό χρονοδιαγράμματος εκτέλεσης (όπου χρειάζεται, σε 
σχέση με το κλίμα των ήδη προγραμματισμένων διμερών και πολυμερών 
γεγονότων). 
28. 0 καθορισμός των προτεραιοτήτων θα διευκολυνθεί κατά πολύ από 
τις εκθέσεις πρόσβασης της αγοράς που καταρτίζει και ενημερώνει 
τακτικά η Επιτροπή που συνοψίζουν τους κύριους φραγμούς που 
συναντώνται στην αγορά κάθε χώρας προτεραιότητας, και επιπλέον 
θα παράσχουν συνολική άποψη για το που βρίσκονται τα προβλήματα 
πρόσβασης της αγοράς και ποια είναι η φύση των προβλημάτων αυτών. 
Προς το παρόν, η Επιτροπή εκδίδει ετησίως μια έκθεση σχετικά με 
τους εμπορικούς φραγμούς των ΗΠΑ, και αυτή η πρακτική μπορεί να 
13 
γενικευτεί τώρα και για τους κύριους εμπορικούς εταίρους της ΕΕ. 
Αυτές οι εκθέσεις θα είναι διαθέσιμες τόσο στη βιομηχανία όσο και 
στα κράτη μέλη, ώστε να τους επιτρέπει να σχολιάζουν τις 
προτεραιότητες. Ταυτόχρονα, η Επιτροπή θα τηρεί κατάλογο 
ευκαιριών και μέσων (συναντήσεις μεταξύ κυβερνητικών 
αντιπροσώπων, πολυμερείς συναντήσεις, κλπ.), που θα μπορούν να 
χρησιμοποιηθούν για την αντιμετώπιση αυτών των προβλημάτων. Η 
Επιτροπή, με στενή συνεργασία με τα κράτη μέλη, θα καθορίζει τον 
καταλληλότερο τρόπο δράσης για την επίλυση του προβλήματος 
πρόσβασης στην αγορά που προσδιορίζεται, είτε μέσω διμερών επαφών 
ή διπλωματικών διαβημάτων είτε στο πλαίσιο πολυμερών συζητήσεων. 
29. Όσον αφορά τις δραστηριότητες προώθησης του εμπορίου, το 
κονδύλι στον προϋπολογισμό της Κοινότητας για την πρόσβαση στην 
αγορά (Β7-852) θα συνδυάσει τις υπάρχουσες δραστηριότητες και θα 
επικεντρωθεί στις περισσότερο υποσχόμενες ενέργειες, όπου υπάρχει 
η υψηλότερη καθαρή προστιθέμενη αξία μιας κοινοτικής ενέργειας. 
Οι στόχοι της θα είναι: 
- να βοηθήσει τις ευρωπαϊκές εταιρείες στον προσδιορισμό των 
ευκαιριών της αγοράς 
- να ανυψώσει το προφίλ της ευρωπαϊκής βιομηχανίας μέσω της 
υποστήριξης της συμμετοχής της βιομηχανίας σε τομεακές εμπορικές 
εκθέσεις και σε επιχειρηματικά φόρουμ μαζί με την τοπική 
βιομηχανία στις αγορές τρίτων χωρών 
να προωθήσει την εικόνα των ευρωπαϊκών προϊόντων σε 
εξειδικευμένες αγορές-κλειδιά, και 
- να υποστηρίξει διμερείς και πολυμερείς ενέργειες ανοίγματος της 
αγοράς 
(γ) Επίτευξη μεγαλύτερης συνοχής μεταξύ των διαφόρων ενεργειών 
30. Όσον αφορά την συνοχή των ενεργειών της Κοινότητας απέναντι 
σε τρίτες χώρες, μεμονωμένα ή στο πλαίσιο περιφερειακών ομάδων, 
η Κοινότητα έχει καθιερώσει ένα τεράστιο δίκτυο διμερών σχέσεων. 
Οι πρωτοβουλίες ανοίγματος της αγοράς είναι ήδη ένας σημαντικός 
στόχος στις σχέσεις μας με ορισμένους εμπορικούς 
εταίρους-κλειδιά, αλλά δεν υπάρχει συστηματική πολιτική που να 
καλύπτει όλες τις σημαντικές υπάρχουσες ή αναδυόμενες οικονομίες. 
Υπάρχει αξιόλογο περιθώριο εκμετάλλευσης ενός αναξιοποίητου 
δυναμικού για πρωτοβουλίες πρόσβασης στην αγορά. Εσωτερικά, αυτό 
θα απαιτήσει, μεταξύ άλλων, βελτιωμένη συνεργεία μεταξύ των 
υπηρεσιών της Επιτροπής που είναι αρμόδιες για την εμπορική 
πολιτική για τους ενδιαφερόμενους τομείς και αυτών με γεωγραφικές 
αρμοδιότητες. Για παράδειγμα, οι υπηρεσίες με γεωγραφικές 
αρμοδιότητες θα πρέπει να γνωρίζουν τα προβλήματα πρόσβασης στην 
αγορά που έχουν προσδιοριστεί, ώστε να μπορούν να εκμεταλλευτούν 
οποιεσδήποτε κατάλληλες διμερείς ευκαιρίες, ενώ θα πρέπει να 
υπάρχει επαρκής αναπληροφόρηση μεταξύ αυτών και των υπηρεσιών που 
ευθύνονται για την εμπορική πολιτική. 
31. Ο συντονισμός πρέπει να επιταχυνθεί μέσα στο Συμβούλιο και 
μαζί με τα κράτη μέλη. Αυτό μπορεί να επιτευχθεί με βελτιωμένο 
συντονισμό μεταξύ των διαφορετικών σχηματισμών των ομάδων 
εργασίας και των επιτροπών του Συμβουλίου που είναι αρμόδιες για 
14 
την εμπορική πολιτική και για τις εξωτερικές σχέσεις. 
Σημαντικότερο, ωστόσο, είναι το ότι η Κοινότητα πρέπει να είναι 
έτοιμη να επιχειρήσει να υποστηρίξει όλα τα θέματα σχετικά με τις 
σχέσεις της με την ενδιαφερόμενη χώρα, συμπεριλαμβανομένης 
κάποιας οικονομικής βοήθειας, είτε του Συστήματος Γενικευμένων 
Προτιμήσεων είτε τεχνικής, ώστε να προαγάγει τη βιομηχανική 
συνεργασία και τη μείωση ή την αφαίρεση των εναπομεινάντων 
φραγμών στις εισαγωγές στην ίδια την Κοινότητα. 
(δ) Βελτίωση του συντονισμού μεταξύ των διαφόρων φορέων 
32. Αυτή η διαδικασία υποδηλώνει όχι μόνο έναν υψηλό βαθμό 
διαφάνειας μεταξύ όλων των εμπλεκόμενων φορέων (διαφορετικών 
υπηρεσιών της Επιτροπής, διοικήσεων των κρατών μελών, 
βιομηχανικών συλλόγων και μεμονωμένων επιχειρήσεων), αλλά επίσης 
και μια θετική προσπάθεια από την πλευρά καθενός από αυτούς, ώστε 
να διασφαλιστεί η εμπλοκή και η συμμετοχή των άλλων. 
33. Ο καλύτερος συντονισμός με τα κράτη μέλη απαιτεί: 
- συνεχή και ταχεία ανταλλαγή πληροφοριών σχετικά με προβλήματα 
πρόσβασης στην αγορά σε τρίτες χώρες. Εκτός από τις περιοδικές 
εκθέσεις της για την πρόσβαση στην αγορά, η Επιτροπή θα 
ενημερώνει τακτικά το Συμβούλιο (κυρίως μέσω της επιτροπής 113) 
για οποιαδήποτε ενέργεια αναλαμβάνει για να αντιμετωπίσει 
συγκεκριμένα προβλήματα που υποπίπτουν στην προσοχή της. Η 
Επιτροπή βασίζεται στη μετάδοση πληροφοριών από τα κράτη μέλη για 
να καθορίσει καλύτερα τις προτεραιότητες ενεργειών. 
- Εντατικότερο συντονισμό των ενεργειών των κρατών μελών και της 
Κοινότητας κατά τη χάραξη και τον προγραμματισμό των δράσεων με 
τρίτες χώρες ώστε να επιτευχθούν οι υπό διαπραγμάτευση στόχοι 
πρόσβασης στην αγορά. Η εμπειρία δείχνει ότι, ακόμα και 
συγκεκριμένα, ειδικά συμφέροντα των κρατών μελών μπορεί να τύχουν 
αποτελεσματικότερης υπεράσπισης με συντονισμένη κοινοτική 
δράση.Τα οικονομικά οφέλη της βελτιωμένης πρόσβασης αιτιολογούν 
τις απαιτούμενες προσπάθειες συνεργασίας για να εξασφαλισθεί ότι 
η Κοινότητα δύναται να έχει ενιαία θέση στις διαπραγματεύσεις του 
διεθνούς εμπορίου. 
34. Για να προαχθεί η στενότερη συνεργασία της βιομηχανίας, 
μπορούν να γίνουν τα εξής βήματα: 
Η βιομηχανία (συμπεριλαμβανομένων τόσο των μεμονωμένων 
επιχειρήσεων όσο και των βιομηχανικών συλλόγων) να κληθεί να 
πληροφορεί την Επιτροπή για τα προβλήματα που θα επιθυμούσε να 
επιλυθούν. Αυτή η πληροφόρηση θα παραμένει εμπιστευτική και θα 
στοχεύει αποκλειστικά σε πρακτική χρήση - στην εξάλειψη των 
φραγμών. 
- Να υπάρχει συνεχής και αμφίδρομη αναπληροφόρηση για τις 
ενέργειες που αναλαμβάνονται και για τα αποτελέσματα που 
επιτυγχάνονται, ώστε να διασφαλιστεί ότι η ροή των πληροφοριών 
είναι συνεχής. 
15 
Σε μια ad hoc βάση, να υπάρχει αυξημένη συμμετοχή των 
διευθυντών επιχειρήσεων σε ταξίδια των μελών της Επιτροπής σε 
τρίτες χώρες, με διπλό στόχο: από τη μία, να προωθηθεί η 
συνεργασία και ο σύνδεσμος με τις επιχειρήσεις τρίτων χωρών και, 
από την άλλη, να βοηθηθεί η Επιτροπή στην αξιολόγηση των 
προτεραιοτήτων για την πρόσβαση στην αγορά. 
35. Προς τούτο, η Επιτροπή έχει αποφασίσει να ορίσει με την 
κατάλληλη δημοσιοποίηση, σημεία επαφής για επιχειρήσεις, 
μεμονωμένα ή μέσω των συλλόγων τους, ώστε να αναφέρουν σε αυτήν 
προβλήματα πρόσβασης στην αγορά τρίτων χωρών. Ιδιαίτερα συναφής 
θα είναι η πληροφόρηση από την ομάδα των Ευρωπαϊκών κέντρων 
πληροφόρησης. Τα ΕΚΠ εργάζονται σε στενή συνεργασία με τις 
ευρωπαϊκές εταιρείες που δραστηριοποιούνται σε αγορές τρίτων 
χωρών και έχουν πλήρη επίγνωση, κατά συνέπεια, των υφιστάμενων 
φραγμών του εμπορίου. Επιπλέον, θα αποτελούσαν χρήσιμα σημεία 
διανομής πληροφοριών για τις ευρωπαϊκές εταιρείες όσον αφορά τις 
δραστηριότητες της ΕΕ στον τομέα αυτόν. Η βιομηχανία θα είναι 
ευρέως πληροφορημένη για τα διαθέσιμα μέσα βελτίωσης της 
πρόσβασης στην αγορά τρίτων χωρών. Στα κράτη μέλη, τα ευρωπαϊκά 
κέντρα πληροφόρησης θα παρέχουν στη βιομηχανία, και κυρίως στις 
MME, πληροφορίες σχετικά με τις ενέργειες της Κοινότητας και θα 
τους υποδεικνύουν σε ποιόν θα πρέπει να απευθύνονται. Η 
βιομηχανία μπορεί να αναφέρει επίσης στην Επιτροπή (είτε στην 
Αντιπροσωπεία στο ενδιαφερόμενο κράτος μέλος είτε σε εξωτερικές 
αντιπροσωπείες είτε απευθείας στα γραφεία της Επιτροπής στις 
Βρυξέλλες) οποιεσδήποτε πληροφορίες σχετίζονται με προβλήματα 
πρόσβασης στην αγορά. Ιδιαίτερη φροντίδα θα δίνεται στο να 
διασφαλιστεί ότι οι MME μπορούν να ωφεληθούν άμεσα από τις 
ενέργειες ανοίγματος της αγοράς. 
36. Οι Αντιπροσωπείες της Επιτροπής στο εξωτερικό θα 
εντατικοποιήσουν επίσης τον ρόλο τους βοηθώντας τις επιχειρήσεις 
της ΕΕ στην επίλυση προβλημάτων πρόσβασης στην αγορά. Οι 
εμπορικοί σύμβουλοι των αντιπροσωπειών πρέπει να συνεργάζονται 
στενά για την αντιμετώπιση ερωτημάτων σχετικών με το εμπόριο και 
για την παροχή συμβουλών στην Επιτροπή σχετικά με τους φραγμούς 
και με την πορεία των ενεργειών. Ακόμα, θα ευθύνονται για επαφές 
με εμπορικούς συμβούλους των κρατών μελών, με αντιπροσωπευτικούς 
συλλόγους εμπορικών γραφείων και ευρωπαϊκών επιχειρήσεων, ώστε 
να αξιολογούν την κατάσταση πρόσβασης στην αγορά και να 
συντονίζουν αποδοτικότερα τις διπλωματικές ενέργειες. Επίσης, 
μπορούν να συμβάλουν στην εκμετάλλευση των δυνατοτήτων 
συντονισμένων ενεργειών για την προώθηση του εμπορίου ευρωπαϊκών 
αγαθών και υπηρεσιών, επενδύσεων και σχεδίασης, μέσα από 
κατευθυνόμενες πρωτοβουλίες προσαρμοσμένες στις ιδιαιτερότητες 
των τοπικών αγορών σε σχέση με τις υπάρχουσες ειδικότητες. 
(ϋ) . Το Πολυμερές Πρόγραμμα Εργασιών 
37. Η Κοινότητα διατήρησε σταθερή πολιτική στήριξης και 
διευκόλυνσης της διαδικασίας πολυμερών διαπραγματεύσεων και 
κανόνων. Η αποτελεσματική πολυμερείς κανόνες αποτελούν την 
καλύτερη εγγύηση ότι οι εξαγωγείς μας και οι επενδυτές μας να 
διασφαλίζονται απέναντι σε παράνομα προστατευτικά μέτρα. Οι 
16 
επόμενοι γύροι διαπραγματεύσεων οδήγησαν επίσης κατά τη διάρκεια 
της ύπαρξης της GATT σε μία χωρίς προηγούμενο μείωση των 
δασμολογικών και μη δασμολογικών φραγμών τα τελευταία πενήντα 
έτη. Η ολοκλήρωση του Γύρου της Ουρουγουάης και η δημιουργία του 
ΠΟΕ απετέλεσαν αποφασιστικό στάδιο στη διαδικασία αυτή. Η 
Κοινότητα τώρα χρειάζεται να συνεχίσει τις προσπάθειες με βάση 
την παγιοποίηση και την αποτελεσματική εφαρμογή των νέων κανόνων. 
Εντούτοις, καθώς η οικονομία εξελίσσεται ταχέως και το διεθνές 
εμπόριο επικεντρώνεται ολοένα και περισσότερο σε τομείς οι οποίοι 
αντιμετωπίζονται μόνον μερικώς για τους υπάρχοντες κανόνες, το 
πολυμερές σύστημα πρέπει να ακολουθήσει τις εξελίξεις αυτές, εάν 
πρόκειται να συνεχίσει να παρέχει καλύτερη πρόσβαση της αγοράς 
για τις επιχειρήσεις μας στο εξωτερικό. 
3 8. Το πρώτο μέσο για την ενίσχυση του πολυμερούς εμπορικού 
συστήματος είναι η εξασφάλιση της προσχώρησης των ΠΟΕ των βασικών 
εμπορικών εταίρων γιατί δεν αποτελούν ακόμη μέλη καθώς και η 
ενθάρρυνση των λιγότερο ανεπτυγμένων χωρών να προχωρήσουν 
περαιτέρω στην ολοκλήρωση. Η Ένωση μπορεί να εργαστεί επίσης με 
άλλες χώρες του ΠΟΕ, και ιδίως με αυτές με τις οποίες έχει 
διμερείς συμφωνίες, προκειμένου να τύχει της στήριξης τους για 
τους στόχους του ΠΟΕ. Επιπλέον, η πολυμερής δράση θα πρέπει να 
δώσει ιδιαίτερη έμφαση στην παγιοποίηση του κεκτημένου του Γύρου 
της Ουρουγουάης, στις περαιτέρω ενέργειες ελευθέρωσης των 
αγορών,και στην επέκταση των κανόνων ελευθέρωσης σε νέους τομείς 
όπως οι επενδύσεις ενώ ταυτόχρονα θα αντιμετωπίζονται πολυμερώς 
ορισμένα προβλήματα που προκύπτουν για το διεθνές εμπόριο. 
(α)Εφαομονή και πανιοποίηση του κεκτηιιένου του Γύρου της 
Ουρουγουάηα 
39. Δεδομένου του εύρους που κάλυψε ο γύρος της Ουρουγουάης, η 
εφαρμογή του θα φθάσει σε μερικούς τομείς μέχρι το 2005. Αυτή η 
διαδικασία θα πρέπει να είναι το αντικείμενο στενής επίβλεψης, 
ώστε να διασφαλιστεί η εδραίωση των μέχρι σήμερα κεκτημένων. 
Μερικά παραδείγματα απεικονίζουν το τί διακυβεύεται:_ 
*Υπομοσπονδιακές δημόσιες αρχές 
"Ενας από τους κύριους στόχους της Κοινότητας στο Γύρο της 
Ουρουγουάης ήταν η επέκταση των κανόνων του ΠΟΕ ώστε να καλύπτουν 
τις υπομοσπονδϊακές δημόσιες αρχές. Παρόλο που σημειώθηκε 
σημαντική πρόοδος σε όλες τις σχετικές ομάδες εργασίας, μερικοί 
από τους βασικούς εμπορικούς εταίρους της Κοινότητας δεν έλαβαν 
ακόμα τα κατάλληλα μέτρα. Η κατάσταση όσον αφορά τις δημόσιες 
συμβάσεις, τα πρότυπα, τις υπηρεσίες και τα επενδυτικά μέτρα 
σχετικά με το εμπόριο προκαλεί τώρα ανησυχία. 
* Περιφερειακή ολοκλήρωση 
Ενόψει των αυξανόμενων ενεργειών προς την κατεύθυνση της 
περιφερειακής ολοκλήρωσης στην Αμερική και την Ασία, η Κοινότητα 
έχει κάθε συμφέρον να εφαρμοστούν αυστηρά οι κανόνες που 
εξασφαλίζουν ότι η μεγαλύτερη γεωγραφική ένταση των εμπορικών 
σχέσεων είναι συμβατή με τις αρχές του πολυμερούς χαρακτήρα (ήτοι 
με το δικαίωμα μας πρόσβασης στις αγορές άλλων περιφερειακών 
ομάδων) . Η Κοινότητα πρέπει συνεπώς να έχει ενεργό ρόλο στις 
εργασίες του ΠΟΕ στον τομέα αυτό. 
17 
* TRIPs: 
Οι αναπτυσσόμενες χώρες πρέπει να εφαρμόσουν τις υποχρεώσεις που 
ανέλαβαν στο Μαρακές μέχρι το 2005. Ισως είναι δυνατό να 
διασφαλιστεί η ταχύτερη εφαρμογή τους. Η Τουρκία έχει δείξει ότι 
είναι έτοιμη να κινηθεί πολύ ταχύτερα, στο πλαίσιο της 
τελωνειακής ένωσης. Η Επιτροπή παρέχει τεχνική βοήθεια σε άλλες 
χώρες (συμπεριλαμβανομένης της Κίνας). 
* Γεωργία 
Η Κοινότητα αποτελεί βασικό εξαγωγέα γεωργικών προϊόντων. Μαζί 
με άλλα μέλη του ΠΟΕ, ανέλαβε την υποχρέωση να ελευθερώσει 
σταδιακά το εμπόριο στα γεωργικά προϊόντα. Κατά συνέπεια, η 
Κοινότητα έχει προφανές συμφέρον να εξασφαλίσει ότι τα μέλη του 
ΠΟΕ τηρούν τις δεσμεύσεις τους στο χώρο αυτό, ιδίως αυτές που 
αφορούν τη μείωση των επιδοτούμενων εξαγωγών και την πρόσβαση 
στην αγορά, καθώς προτίθεται να τηρήσει τις δικές της δεσμεύσεις. 
Η εφαρμογή και η διαχείριση των δασμολογικών ποσοστώσεων και ο 
ειδικός μηχανισμός διασφάλισης αποτελούν τομείς που πρέπει να 
τύχουν ιδιαίτερης προσοχής. 
(β)Περαιτέρω ενέργειες ελευθέρωσης των αγορών 
40. Υπάρχουν κάποιες περιοχές στις οποίες ο γύρος της Ουρουγουάης 
σημείωσε κάποια πρόοδο, παρότι ανεπαρκή. Σε αυτές τις περιοχές 
πρέπει να επιδιωχτεί περαιτέρω άνοιγμα της αγοράς: 
* Χρηματοπιστωτικές υπηρεσίες 
Μία ενδιάμεση συμφωνία διάρκειας 18 μηνών, που αρχίζει να ισχύει 
την 1η Ιουλίου 1996, και η οποία ενεκρίθη από τα μέλη του ΠΟΕ την 
28η Ιουλίου του παρελθόντος έτους αποτελεί δέσμη αρχικών 
δεσμεύσεων για την ελευθέρωση των χρηματοπιστωτικών υπηρεσιών. 
Η συμφωνία υποστηρίχθηκε από την Επιτροπή και έτυχε καλής 
υποδοχής για τη συνεισφορά της στο πολυμερές σύστημα. Εντούτοις, 
εξαρτάται από την Επιτροπή να βελτιώσει τη δέσμη των τρεχουσών 
δεσμεύσεων βάσει της ρήτρας του μάλλον ευνοούμενου κράτους, εάν 
είναι δυνατόν πριν ακόμα από τη λήξη της ενδιάμεσης συμφωνίας το 
Δεκέμβριο 1997. 
* Τηλεπικοινωνίες βάσης 
Οι διαπραγματεύσεις σχετικά με τις τηλεπικοινωνίες βάσης αποκτούν 
μιαν ιδιαίτερη σημασία για την Κοινότητα, αφού θα έπρεπε να 
επιτρέψουν την αξιοποίηση της εσωτερικής ελευθέρωσης, η οποία θα 
έχει ολοκληρωθεί την 1η Ιανουαρίου 1998. Σε αυτό το πλαίσιο, η 
Κοινότητα περιμένει από τους σημαντικότερους εταίρους της ένα 
επαρκές επίπεδο δεσμεύσεων, στη βάση της ρήτρας του μάλλον 
ευνοούμενου κράτους, πριν από το πέρας των διαπραγματεύσεων που 
αναμένεται στις 30 Απριλίου 1996. 
* θαλάσσιες μεταφορές 
Αυτή η διαπραγμάτευση, που αποτελεί ένα από τα εκκρεμή θέματα του 
γύρου της Ουρουγουάης, είναι σε εξέλιξη στη Γενεύη από τον Μάιο 
του 1994. Η Κοινότητα κοπιάζει να επιτύχει σημαντικές δεσμεύσεις 
από την πλευρά των κύριων ναυτικών δυνάμεων όσον αφορά τόσο την 
πρόσβαση στις διεθνείς εμπορευματικές μεταφορές και στις 
βοηθητικές υπηρεσίες, όσο και την πρόσβαση στα λιμάνια και στις 
λιμενικές υπηρεσίες. 
* Κανόνες και αρχές της Γενικής Συμφωνίας του Εμπορίου στον τομέα 
των Υπηρεσιών (GATS) 
Υπάρχουν προθεσμίες για την προώθηση μιας ρήτρας διασφαλίσεως 
(1998) και κανόνων δημοσίων προμηθειών (1997) για υπηρεσίες. 
Είναι αναγκαίο να θεσπιστούν κανόνες επιδοτήσεων (χωρίς 
προθεσμία) και για συμπληρωματικούς κανόνες που θα εμποδίζουν 
τους εσωτερικούς κανόνες περί επαγγελματικών προσόντων να 
καθίστανται εμπορικοί φραγμοί (π.χ. στο πεδίο της λογιστικής ή 
άλλων επαγγελματικών υπηρεσιών). Επιπλέον, σχετικά με την 
προστασία της ιδιωτικής ζωής και των προσωπικών στοιχείων , η 
Κοινότητα επιθυμεί να βελτιώσει την τρέχουσα κατάσταση δυνάμει 
του άρθρου XIV της GATS προκειμένου να επιτευχθεί ελεύθερη 
κυκλοφορία δεδομένων βάσει ισοδύναμων επιπέδων προστασίας των 
ιδιωτικών στοιχείων. 
* Κανόνες καταγωγής 
Οι εργασίες για την εναρμόνιση μη προτιμησιακών κανόνων καταγωγής 
έχουν αρχίσει, και η ολοκλήρωση τους αναμένεται μέχρι το 1988. 
Παράλληλα, με αυτές τις πολυμερείς εργασίες, η Κοινότητα, στο 
εσωτερικό πεδίο ξεκινά να απλοποιήσει σημαντικά τη μεγάλη 
ποικιλία των προτιμησιακών κανόνων καταγωγής που, επί του 
παρόντος, διαφέρουν από συμφωνία σε συμφωνία. Σκοπός αυτής της 
εργασίας είναι να επιτευχθεί ένα ενιαίο σώμα κανόνων για όλες τις 
ευρωπαϊκές προτιμησιακές . προελεύσεις, καθώς και για τις 
προμήθειες που προέρχονται από τις μεσογειακές χώρες. Ως εκ 
τούτου, η μελέτη των κοινοτικών συμφερόντων σε σχέση με την 
πολυμερή απλοποίηση σε αυτόν τον τομέα δείχνει να είναι 
απαραίτητη. 
* Δασμοί 
Με μέση δασμολογική μείωση άνω του 33%, το αποτέλεσμα του γύρου 
της Ουρουγουάης υπερβαίνει κάθε αναμενόμενη επίδοση σε αυτό το 
θέμα, σε σχέση με τον προηγούμενο κύκλο της GATT. Πάντως, τα 
ποσοστά μείωσης που συμφωνήθηκαν από τους εταίρους της Κοινότητας 
για μια σειρά προϊόντων που παρουσιάζουν πρωταρχικό ενδιαφέρον, 
όπως για παράδειγμα ορισμένα προϊόντα κλωστοϋφαντουργίας και 
ένδυσης, το γυαλί, τα κεραμικά, το δέρμα και τα υποδήματα, έχουν 
παραμείνει σαφώς κατώτερα από τις απαιτήσεις της ευρωπαϊκής 
βιομηχανίας. Κάθε νέα δασμολογική προσπάθεια θα μπορούσε, 
συνεπώς, να αποδειχτεί κερδοφόρα για την Κοινότητα, εάν βασίζεται 
αυστηρά στην εμπεριστατωμένη ανάλυση των συμφερόντων μας σε κάθε 
τομέα. 
* Δημόσιες συμβάσεις 
Η νέα συμφωνία βασίζεται ευρέως στο κοινοτικό καθεστώς για τις 
δημόσιες συμβάσεις. Έτσι η συμφωνία θα ανοίξει νέες αγορές στους 
μεγαλύτερους εταίρους της Ένωσης για τους εξαγωγείς μας, ιδίως 
στον τομέα των υπηρεσιών και των κατασκευών. Ο κατάλογος των 
Οντοτήτων που καλύπτονται επεκτάθηκε από ορισμένα μέρη στους 
δημόσιους υπο-ομοσπονδιακούς φορείς και στις δημόσιες 
επιχειρήσεις με αποκλειστικά ή ειδικά προνόμια. 
Παρόλη αυτή την αδιαμφισβήτητη πρόοδο, δεν μπορούμε να μην 
παρατηρήσουμε ότι οι δημόσιες συμβάσεις δεν έχουν ελευθερωθεί στο 
πολυμερές επίπεδο, παρά μόνο μεταξύ του μικρού αριθμού των 
συμβαλλομένων στην πολυμερή συμφωνία. Επιπλέον, οι συμμετέχοντες 
19 
προέβλεψαν την εξαίρεση ορισμένων οντοτήτων στις περιπτώσεις που 
δεν εξασφαλίζεται η αμοιβαιότητα. 
Εκτός της πολυμερούς συμφωνίας,οι διαπραγματεύσεις για την 
ελευθέρωση των δημόσιων συμβάσεων ξεκίνησαν σύμφωνα με το άρθρο 
XIII της GATS. Οι διαπραγματεύσεις αυτές, οι οποίες θα 
πραγματοποιηθούν μεταξύ των εταίρων της GATS, έχουν στόχο την 
επίτευξη συμφωνίας για τους κανόνες ελευθέρωσης των δημοσίων 
συμβάσεων των υπηρεσιών σε πολυμερές επίπεδο. 
Η υπουργική διάσκεψη της Σιγκαπούρης θα μπορούσε να επιτρέψει νέα 
βήματα προς την κατεύθυνση της συμπερίληψης του συνόλου των 
δημόσιων συμβάσεων στις αρχές της συνθήκης περί δημόσιων 
συμβάσεων. Στο μεταξύ, θα πρέπει να καταβληθεί αμέσως μια 
ιδιαίτερη προσπάθεια ώστε να προσελκυστεί ο μεγαλύτερος δυνατός 
αριθμός μελών του ΠΟΕ για να υπογράψουν την παρούσα συνθήκη. 
* Πνευματική ιδιοκτησία 
Οι διαπραγματεύσεις του γύρου της Ουρουγουάης σχετικά με τη 
συνθήκη TRIPs επιτρέπει στα ευρωπαϊκά προϊόντα πολύ υψηλής 
προστιθέμενης αξίας να διεισδύσουν χωρίς κίνδυνο στις αγορές των 
αναπτυσσόμενων χωρών, αλλά κυρίως των "νέων εκβιομηχανισμένων 
οικονομιών". 
Αλλά, στον ΠΟΕ πρέπει να προωθηθούν περαιτέρω εργασίες, για 
παράδειγμα ώστε να ευθυγραμμιστεί ο κανόνας περί δικαιωμάτων 
πνευματικής ιδιοκτησίας με τις ανάγκες της παγκόσμιας κοινωνίας 
των πληροφοριών, ή ώστε να επιταχυνθούν οι διεθνείς 
διαπραγματεύσεις που επί του παρόντος έχουν παγώσει, για την 
εναρμόνιση των νόμων περί διπλωμάτων ευρεσιτεχνίας. Η ενίσχυση 
της προστασίας των γεωγραφικών ενδείξεων θα τύχει επίσης 
προσοχής. Στο πλαίσιο αυτό, η έγκριση από την Επιτροπή του 
Πράσινου Βιβλίου για τα δικαιώματα του δημιουργού στο πλαίσιο της 
Κοινωνίας των πληροφοριών αποτελεί μείζονα συνεισφορά στον 
τρέχοντα προβληματισμού. 
(γ) Οι νέοι τομείς ελευθέρωσης 
41. Κατά τη λήξη της υπουργικής διάσκεψης του Μαρακές, η 
γραμματεία της GATT κατάρτισε έναν μακρύ κατάλογο με θέματα που 
θα ετίθεντο υπόψη των μελών του ΠΟΕ, με βάση τις προτάσεις που 
διατύπωσαν οι διάφοροι υπουργοί. Κατά τη διάσκεψη της 
Σιγκαπούρης, θα μπορούσαν να ξεκινήσουν πάνω σε μερικά από αυτά 
τα θέματα πολυμερείς διαπραγματεύσεις, ή μάλλον προγράμματα 
μελέτης. Η Κοινότητα θα έπρεπε να προετοιμάσει καλά την 
επιχειρηματολογία της, ιδιαίτερα στους ακόλουθους τομείς: 
* Εμπόριο και επενδύσεις 
Η Κοινότητα είναι εδώ κατ πολλά χρόνια επικεφαλής όσον αφορά τον 
όγκο των επενδύσεων στο εξωτερικό. Ενδιαφέρεται λοιπόν ιδιαιτέρως 
για την απελευθέρωση και την προστασία των επενδύσεων σε 
παγκόσμιο επίπεδο. 
Στον ΟΟΣΑ μόλις άρχισαν οι διαπραγματεύσεις με στόχο τη σύναψη 
μιας πολυμερούς συμφωνίας σχετικά με τις επενδύσεις (MAI). Αυτές 
20 
οι εργασίες, κατά τη διάρκεια των οποίων θα αναπτυχθούν 
αντιλήψεις και μέσα δράσης, έχουν αναμφίβολα ένα σημαντικό 
συμφέρον για την Κοινότητα. Ωστόσο, επειδή όπως έχει ήδη 
αναγνωριστεί από το Συμβούλιο της Ενωσης, η συμμετοχή στις 
διαπραγματεύσεις του ΟΟΣΑ, περιοριζόμενη κατά κύριο λόγο στις 
βιομηχανικές χώρες, δεν επιτρέπει να επιτευχθεί ο στόχος μιας 
παγκόσμιας ελευθέρωσης των όρων των επενδύσεων. Γι' αυτό τον λόγο 
εξάλλου, τον περασμένο Μάιο, το ίδιο το υπουργικό συμβούλιο του 
ΟΟΣΑ αποφάνθηκε υπέρ μιας διμέτωπης προσέγγισης, στον ΟΟΣΑ και 
τον ΠΟΕ. 
Ως κύρια ενδιαφερόμενη στο ζήτημα αυτό, η Κοινότητα θα πρέπει από 
τώρα και στο εξής να προσπαθήσει να υπερισχύσουν στο επίκεντρο 
του ΠΟΕ οι αρχές της πραγματικής πρόσβασης στην αγορά, της 
εθνικής μεταχείρισης και της μη διακριτικής μεταχείρισης. 
Επιπλέον, η πολυμερής συμφωνία για τις επενδύσεις θα πρέπει να 
εισαχθεί στο πλαίσιο του ΠΟΕ και να υπόκειται στο σύστημα 
επίλυσης διαφορών του ΠΟΕ. 
Όλα αυτά λοιπόν πρέπει να γίνουν πράξη έτσι ώστε να συγκεντρωθούν 
οι απαραίτητες προϋποθέσεις για την προώθηση διαπραγματεύσεων 
σχετικά με τις επενδύσεις στον ΠΟΕ, από τον Δεκέμβριο του 1996. 
Ενόψει αυτού, μια ανεπίσημη ομάδα εργασιών θα μπορούσε να αρχίσει 
από τώρα να προετοιμάζει συγκεκριμένες αποφάσεις για την 
Σιγκαπούρη, με τη δέουσα παρακολούθηση. 
* Εμπόριο και ανταγωνισμός 
Ορισμένες χώρες, ιδιαιτέρως του τρίτου κόσμου, δεν κατοχυρώνουν 
τον ελεύθερο ανταγωνισμό των επιχειρήσεων τους σε νομοθετικό 
επίπεδο. Επιπλέον, ακόμα και στην περίπτωση που υπάρχει 
νομοθεσία, οι εθνικοί νόμοι περί ανταγωνισμού των κύριων μερών 
του παγκόσμιου εμπορίου διαφέρουν σημαντικά όσον αφορά το 
περιεχόμενο. Τελικά, οι πρακτικές που ακολουθούν οι αρχές που 
είναι επιφορτισμένες για την εφαρμογή του αντιμονοπωλιακού νόμου, 
αποκλίνουν πολύ μεταξύ τους, από την άποψη της αυστηρότητας. 
Από την άποψη του εμπορίου, αυτές οι αποκλίσεις καταλήγουν σε 
σημαντικές διαφορές στο επίπεδο της ουσιαστικής πρόσβασης στην 
αγορά. Η έκθεση της ομάδας εμπειρογνωμόνων για την πολιτική του 
ανταγωνισμού στη νέα εμπορική τάξη, σημειώνει ως προς αυτό: 
"αντι-ανταγωνιστικές πρακτικές που έχουν την ανοχή μιας αρμόδιας 
επί του ανταγωνισμού αρχής, καταλήγουν μερικές φορές στο κλείσιμο 
της πρόσβασης στην ενδιαφερόμενη αγορά."6 Επιπλέον, οι 
επιχειρήσεις που είτε αρχίζουν από λειτουργούν είτε μέσα είτε με 
βάση αγορές όπου η εφαρμογή της αντιμονοπωλιακής νομοθεσίας είναι 
χαλαρή, επωφελούνται από ένα αδικαιολόγητο εμπορικό πλεονέκτημα 
συγκριτικά προς τις επιχειρήσεις που υπόκεινται σε αυστηρούς 
κανόνες ανταγωνισμού. 
Σύμφωνα με την έκθεση της ομάδας εμπειρογνωμόνων, "είναι δύσκολο 
να συλλάβουμε την ανάδυση μιας κατάστασης ισότητας ανταγωνισμού, 
6 Η πολιτική ανταγωνισμού στη νέα εμπορική τάξη: Ενίσχυση 
της συνεργασίας και των κανόνων σε διεθνές επίπεδο. Ευρωπαϊκή 
Επιτροπή: Βρυξέλλες, 1995, σελ. 8] . 
21 
που θα βασιζόταν μόνο σε ένα απαραιτήτως ετερογενές σύνολο 
διμερών συμφωνιών"7. Αυτό σημαίνει ότι η επεξεργασία ενός συνόλου 
βασικών δεσμευτικών κανόνων, συνδυασμένων με ένα καλό σύστημα 
επίλυσης διαφορών, είναι αυτό που εξυπηρετεί με τον καλύτερο 
τρόπο τα συμφέροντα της Κοινότητας σε αυτό το θέμα. 
Αυτός είναι ένας μακροπρόθεσμος στόχος, αλλά, εν τούτοις, μπορεί 
από τώρα να γίνει μια προσπάθεια να κληθούν τα μέλη του ΠΟΕ, των 
οποίων η νομοθεσία περιλαμβάνει διατάξεις για τον ανταγωνισμό, 
να δεσμευτούν να τις εφαρμόσουν με αυστηρότητα. 
Πρόοδος σχετικά με το θέμα, και συμφωνία για διεύρυνση της 
ημερήσιας διάταξης, είναι πιθανόν να υπάρξει στη Σιγκαπούρη, αν 
μπορέσουμε από εδώ να ανοίξουμε το δρόμο για μια συναίνεση, 
ενώνοντας τις βιομηχανικές χώρες, τις προηγμένες αλλά επίσης και 
τις μεγάλες αναπτυσσόμενες χώρες. 
* Εμπόριο και περιβάλλον 
Η διάσκεψη του Μαρακές όρισε μια επιτροπή με ευθύνη να εμβαθύνει 
στο ζήτημα. Το έργο της συνίσταται στο να αναπτύξει απόψεις που 
θα επιτρέπουν το συμβιβασμό των στόχων προστασίας του 
περιβάλλοντος με τις απαιτήσεις του διεθνούς εμπορίου στον τομέα 
των αγαθών και των υπηρεσιών. 
Ιδιαίτερα ζητήθηκε η εξέταση της σχέσης μεταξύ των κανόνων του 
διεθνούς εμπορίου και των εμπορικών μέτρων που λαμβάνονται 
δυνάμει περιβαλλοντικών συμβάσεων, καθώς και οι επιπτώσεις στο 
εμπόριο ορισμένων μέτρων περιβαλλοντικής πολιτικής όπως οι 
οικολογικοί δασμοί, οι οικολογική σήμανση και οι κανονισμοί για 
τη συσκευασία και την ανακύκλωση. Η σχέση μεταξύ των διατάξεων 
των περιβαλλοντικών συμβάσεων και των κανόνων του ΠΟΕ είναι 
ιδιαίτερα σημαντική εφόσον ορισμένες συμφωνίες, όπως το 
πρωτόκολλο του Μόντρεαλ, η σύμβαση της Βασιλείας και η CITES 
περιορίζουν το εμπόριο ιδίως των προϊόντων προκειμένου να 
προστατεύσουν το περιβάλλον και επιτρέπουν επίσης την εφαρμογή 
των περιορισμών αυτών σε χώρες που δεν αποτελούν μέρη των 
συμφωνιών. 
Η επιτροπή εμπορίου και περιβάλλοντος του ΠΟΕ έχει λάβει εντολή 
να επεξεργαστεί μια έκθεση υπόψη της πρώτης υπουργικής διάσκεψης 
του ΠΟΕ. Από τη σκοπιά της Κοινότητας, θα ήταν ευκταίο να είναι 
αυτή η έκθεση αρκετά ουσιαστική και να καταλήξει σε συγκεκριμένες 
προτάσεις που θα υιοθετηθούν στην Σιγκαπούρη. Ειδικότερα, θα 
έπρεπε να εξετάσει την ερμηνεία ή την αναθεώρηση των συναφών με 
το θέμα ρυθμίσεων της GATT και, αν είναι απαραίτητο, της GATS, 
και να συμπεριλάβει πολιτικές επιλογές που θα επιτρέπουν να 
ληφθούν υπόψη οι οικολογικές ανησυχίες, χωρίς όμως ταυτόχρονα να 
ευνοεί την ανάδυση ενός "πράσινου προστατευτισμού". 
* Εμπόριο και κοινωνικές συνθήκες 
Ορισμένα θεμελιώδη κοινωνικά δικαιώματα, όπως η απαγόρευση της 
καταναγκαστικής εργασίας, της παιδικής εργασίας ή ακόμα η 
κατοχύρωση της ελευθερίας του συνεταιρίζεσθαι, και των συλλογικών 
70μοίως, σελ. 19 
22 
διαπραγματεύσεων χαίρουν οικουμενικής αναγνώρισης στο πλαίσιο της 
ΔΟΕ . Ως εκ τούτου, είναι πολύ φυσικό να λαμβάνονται υπόψη τέτοια 
θεμελιώδη κοινωνικά θέματα τόσο στο σύνολο των σχέσεων με τις 
τρίτες χώρες, όσο και στη χάραξη των διαφόρων πολιτικών όπου η 
κοινωνική διάσταση λαμβάνεται δεόντως υπόψη. 
Όσον αφορά το εμπόριο, η ιδέα διατύπωσης θετικών παροτρύνσεων 
σχετικά με τον σεβασμό των θεμελιωδών κοινωνικών δικαιωμάτων, 
έχει ήδη αρχίσει να υλοποιείται στα συστήματα γενικευμένων 
προτιμήσεων (ΣΓΠ) ορισμένων βιομηχανικών χωρών, όπως αυτό που 
ενεκρίθη από το Συμβούλιο Υπουργών της Ευρωπαϊκής Ένωσης τον 
Δεκέμβριο του 1994. 
Η Επιτροπή δήλωσε πολλές φορές9 ότι το επίπεδο κοινωνικής 
ανάπτυξης είναι πρώτα απ'όλα συνδεδεμένο με το βαθμό οικονομικής 
ανάπτυξης και, ενώ είναι σίγουρα θεμιτό να συζητώνται τα 
κοινωνικά θέματα σε πολυμερές πλαίσιο, δεν πρόκειται σε καμία 
περίπτωση να αποστερήσει τις αναπτυσσόμενες χώρες από το 
συγκριτικό πλεονέκτημα τους ως προς με το θέμα του κόστους της 
εργασίας. 
Αντίθετα, ορισμένες πρακτικές που αντίκεινται στα βασικά 
κοινωνικά δικαιώματα όπως η έλλειψη ελευθερίας του 
συνεταιρίζεσθαι ή η χρήση της αναγκαστικής εργασίας δεν 
αιτιολογούνται από το επίπεδο της οικονομικής ανάπτυξης. Στους 
διεθνείς φορείς όπου συζητείται τρεχόντως το θέμα αυτό, οι ιδέες 
αυτές προωθούνται. Συνεπώς, θα πρέπει να υπάρχει ευρεία αποδοχή 
ότι η απαίτηση της τήρησης των δικαιωμάτων αυτών δεν πρέπει να 
θεωρείται. 
Το διάβημα της Κοινότητας στον τομέα αυτό πρέπει να είναι πολύ 
σταδιακό και τα εν λόγω θέματα θα πρέπει να συζητηθούν, σε 
πολυμερές πλαίσιο, με το σύνολο των ενδιαφερομένων χωρών. Σχετικά 
μ'αυτό, η υπουργική διάσκεψη της Σιγκαπούρης του Δεκεμβρίου 1996, 
θα μπορούσε να φιλοξενήσει τη συζήτηση και να συστήσει ομάδα 
εργασίας του ΠΟΕ που θα εμβαθύνει στο θέμα της σχέσης μεταξύ 
διεθνούς εμπορίου και συνθηκών εργασίας. Οι τρέχουσες εργασίες 
στον ΟΟΣΑ και τον ΔΟΕ θα επιτρέψουν την έναρξη της συζήτησης υπό 
αντικειμενικότερο και καλύτερα αιτιολογημένο πρίσμα. 
*0 σύνδεσμος εμπόριο-οικονομία-νόμισμα 
Στο πλαίσιο της διακήρυξης περί συνοχής της τελικής πράξης του 
κύκλου της Ουρουγουάης, ο ΠΟΕ καλείται να "ακολουθήσει και να 
αναπτύξει συνεργασία με τους αρμόδιους διεθνείς οργανισμούς στους 
νομισματικούς και οικονομικούς τομείς", έτσι ώστε το ΔΝΤ, η 
Διεθνής Τράπεζα και ο ΠΟΕ να μπορέσουν να ακολουθήσουν 
Αυτά τα δικαιώματα και αρχές μαζί με την αρχή της μη διακριτικής μεταχείρισης στην 
απασχόληση, θεωρούνται ότι είναι τα πέντα βασικά κοινωνικά δικαιώμτα στη ΔΟΕ, και. 
αντικατοπτρίζονται σε επτά συμβάσεις ΔΟΕ (αριθ. 5 καχ 138 για την ελάχιστη ηλι.κία, 
αριθ. 2 9 και 105 για την καταναγκαστική εργασία, αριθ. 87 για την ελευθερία του 
συνεταιρίζεσθαι, αριθ. 98 για τις συλλογικές διαπραγματεύσεις, και αριθ. 111 για 
τη μη διακριτική μεταχείριση). Τα θέματα που εξετάζονται εδώ δεν καλύπτουν τα 
ευρύτερα θέματα του σεβασμού των βασικών ανθρωπίνων δικαιωμάτων και περιπτώσεων 
σοβαρής παραβίασης των δικαιωμάτων αυτών, των οποίων η θέση στις εξωτερικές χέσεις 
της ΕΕ εξετάστηκε στην ανακοίνωση της ΚΟΜ(95)216 τελικό της 23ης Μαΐου 1995. 
Βλ. Λευκό Βιβλίο για την ανάπτυξη, τον ανταγωνισμό και την απασχόληση, κεφ. 6.5 
(στ) . 
23 
"συνεκτικές πολιτικές που ενισχύονται αμοιβαία." 
Αυτή η διάσταση της συνοχής δεν ήταν μέχρι τώρα στο επίκεντρο των 
πρώτων εργασιών του ΠΟΕ. Ως εκ τούτου, φαίνεται φυσικό η 
Κοινότητα, που βρίσκεται στην αφετηρία των σκέψεων σχετικά με τη 
συνοχή στο πλαίσιο της GATT, να πάρει την πρωτοβουλία να 
επανενεργοποιήσει τις εργασίες σε αυτό το θέμα, ώστε η διάσκεψη 
της Σιγκαπούρης να διαθέτει μια βάση για συγκεκριμένες 
συζητήσεις. Σε αυτό το πλαίσιο, θα μπορούσαν να προσδιοριστούν 
επιλογές που θα επέτρεπαν, στο πλαίσιο της εντολής, να υπάρξει 
συμβολή στον στόχο μιας μεγαλύτερης νομισματικής σταθερότητας. 
42. Η πρώτη υπουργική συνάντηση του ΠΟΕ παρέχει εγκαίρως μια 
ευκαιρία να δοθεί νέα ώθηση στο πρόγραμμα εργασίας. Η Ευρώπη 
πρέπει να εργαστεί σκληρά τους επόμενους μήνες για να διασφαλίσει 
ότι η υπουργική συνάντηση της Σιγκαπούρης θα είναι σε θέση να 
λάβει συγκεκριμένες αποφάσεις σχετικά με τις νέες δραστηριότητες 
του ΠΟΕ που είναι απαραίτητες για να αναπτυχθούν νέοι κανόνες και 
νέες προοπτικές στο άνοιγμα της αγοράς. Αλλά, για να καθοριστεί 
ένα ρεαλιστικό σύνολο στόχων για τον ΠΟΕ, οι προετοιμασίες για 
την Σιγκαπούρη πρέπει να εστιάζουν όχι μόνο στις αποφάσεις που 
θα ληφθούν τον ερχόμενο Δεκέμβριο, αλλά επίσης στις ανάγκες του 
ΠΟΕ και του συστήματος του παγκόσμιου εμπορίου κατά τα πρώτα έτη 
του ερχόμενου αιώνα. 
43. Μαζί με τα προς διαπραγμάτευση θέματα που εμπεριέχονται ήδη 
στο πρόγραμμα εργασιών, η συζήτηση πρέπει να καλύψει επαρκώς και 
ευρύτερα θέματα, κυρίως την ανάγκη πληρέστερης ενσωμάτωσης των 
αναπτυσσόμενων χωρών στο σύστημα του εμπορίου. Εκτός από τον 
καθορισμό περαιτέρω μέτρων που στηρίζουν και ενθαρρύνουν τις 
αναπτυσσόμενες χώρες να ενταχθούν στο πολυμερές σύστημα, αυτό 
απαιτεί νέες σκέψεις, όχι μόνο σχετικά με το πρόγραμμα εργασίας 
και τις μεθόδους του ΠΟΕ, αλλά και σχετικά με τα μειονεκτήματα 
- όπως το υπερβολικό χρέος - που εμποδίζουν τις αναπτυσσόμενες 
χώρες από το να εκμεταλλευτούν πλήρως τα οφέλη του γύρου της 
Ουρουγουάης. 
44. Αυτά είναι, κατά τη γνώμη της Επιτροπής, τα κύρια θέματα που 
διακυβεύονται στον πολυμερή στίβο για τα ερχόμενα έτη. Ο τρόπος 
αντιμετώπισης τους θα καθορίσει την αξιοπιστία του ΠΟΕ ως μιας 
δύναμης ανοίγματος στην παγκόσμια οικονομία. Υπάρχουν πλέον τα 
θεσμικά όργανα του ΠΟΕ και οι διαπραγματεύσεις σχετικά με τα 
θέματα που ανέδειξε ο γύρος της Ουρουγουάης έχουν ήδη 
δρομολογηθεί. Αλλά ο ΠΟΕ πρέπει ακόμα να αποδείξει ότι είναι 
ικανός να γίνει το κύριο βήμα συζητήσεων και λήψης αποφάσεων 
σχετικά με αυτές τις νέες προκλήσεις. 
5. Συμπεράσματα: Επόμενα βήματα 
45. Η μεγαλύτερη πρόσβαση στις αγορές παγκοσμίως θα πρέπει να 
αποτελέσει έναν από τους κύριους στόχους που θα καθορίσουν την 
ανάπτυξη των πόρων της Ευρωπαϊκής Ένωσης στους ερχόμενους μήνες 
και έτη. Η διαδικασία επίτευξης μιας σημαντικά αυξημένης 
πρόσβασης στην αγορά είναι αναγκαστικά μακροπρόθεσμη. Σχετικά 
τόσο με την αντιμετώπιση πιεστικών προβλημάτων υπό τους 
υπάρχοντες κανόνες όσο και με την ανάπτυξη νέων κανόνων που θα 
24 
αφαιρέσουν άλλα εμπόδια στον τομέα του εμπορίου και των 
επενδύσεων, η Ευρωπαϊκή Ένωση θα επιτύχει αν κάνει μια σαφή 
ανάλυση των δικών της προτεραιοτήτων και αν συνεργαστεί στενά με 
τους εμπορικούς της εταίρους, ανεπτυγμένους ή αναπτυσσόμενους. 
Θα πρέπει να επικεντρωθούμε σε ενέργειες που θα ανταποκρίνονται 
στις ανάγκες και στις προτεραιότητες της βιομηχανίας και που θα 
έχουν ως αποτέλεσμα απτά και άμεσα οφέλη για τους εξαγωγείς και 
τους επενδυτές μας. Για να γίνει αυτό, η Ευρωπαϊκή Ενωση πρέπει 
να καθοδηγηθεί από τις εξής αρχές: 
- Η ΕΕ έχει ορίσει τον ρυθμό της οικονομικής ολοκλήρωσης μέσα 
στην εσωτερική αγορά και έχει τεθεί επικεφαλής στην πολυμερή 
επέκταση της οικονομικής ολοκλήρωσης, ιδιαίτερα μέσω του γύρου 
της Ουρουγουάης. Η ΕΕ πρέπει να διατηρήσει αυτή την ανοιχτή 
πολιτική στάση και να διασφαλίσει ότι οι εταίροι της 
επιδοκιμάζουν πλήρως αυτή την πολιτική. 
- Θα σεβαστούμε πλήρως τις υποχρεώσεις μας, συμπεριλαμβανομένων 
των νέων δεσμεύσεων του γύρου της Ουρουγουάης. Θα αφιερώσουμε 
μεγάλη προσοχή στο να διασφαλιστεί ότι οι εταίροι μας εφαρμόζουν 
τις δικές τους υποχρεώσεις το ταχύτερο δυνατόν. Σε περιπτώσεις 
που αναπτυσσόμενες χώρες έχουν ανάγκη τεχνικής βοήθειας για να 
το επιτύχουν αυτό, θα προσπαθήσουμε να τους παράσχουμε αυτή τη 
βοήθεια. 
- Η Επιτροπή θα συνεργαστεί με τα κράτη μέλη και, ειδικότερα, με 
τις ευρωπαϊκές επιχειρήσεις, ώστε να προσδιοριστούν σαφέστερα τα 
κύρια εμπόδια που αντιμετωπίζουν οι εξαγωγές και οι επενδύσεις 
μας σε τρίτες χώρες, θα καθιερώσουμε στόχους προτεραιότητας και 
θα προσπαθήσουμε να καθορίσουμε για όλα τα όργανα εξωτερικής 
οικονομικής πολιτικής έναν πιο συντονισμένο τρόπο δημιουργίας 
νέων ευκαιριών αγοράς για τους εξαγωγείς και τους επενδυτές 
παγκοσμίως. Οπου είναι δυνατό τα εμπόδια να αρθούν με προσφυγή 
στους υπάρχοντες διεθνείς κανόνες, αυτό θα γίνει. Οπου είναι 
απαραίτητες διμερείς ή πολυμερείς διαπραγματεύσεις, αυτές θα 
επιδιωχθούν. 
- Η ΕΕ πρέπει να παράσχει την πλήρη υποστήριξη της στον ΠΟΕ ως 
κινητήρια δύναμη του ανοιχτού εμπορικού συστήματος. Πρέπει να 
συνεισφέρουμε πλήρως στην αποδοτική του λειτουργία ως θεσμικού 
οργάνου. Τόσο τώρα όσο και στην επικείμενη υπουργική συνάντηση 
στη Σιγκαπούρη τον Δεκέμβριο του 1996, πρέπει να συνεργαστούμε 
με τους εταίρους μας για να ενισχύσουμε την πολυμερή διαδικασία 
και να της δώσουμε νέα ορμή. 
- Στη διαμόρφωση του προγράμματος διαπραγματεύσεων του ΠΟΕ, θα 
δώσουμε προτεραιότητα σε εκείνα τα θέματα που θα δημιουργήσουν 
για τις ευρωπαϊκές επιχειρήσεις νέες ευκαιρίες στις αγορές τρίτων 
χωρών. Με τη βοήθεια της βιομηχανίας, θα εργαστούμε για να 
διασφαλίσουμε επίτευξη συμφωνίας σε αυτές τις προτεραιότητες όχι 
αργότερα από την υπουργική συνάντηση του ΠΟΕ. Αλλά, για να 
επιτύχουμε αυτούς τους φιλόδοξους στόχους, πρέπει να σχεδιάσουμε 
τώρα το πρόγραμμα εργασίας του ΠΟΕ μέχρι το 2000 και μετά από 
αυτό. 
46. Αυτή η ανακοίνωση είναι μια πρώτη ανάλυση των προτεραιοτήτων 
25 
της Ευρωπαϊκής Ενωσης σχετικά με το άμεσο άνοιγμα της αγοράς, τις 
τρέχουσες διαπραγματεύσεις και τη συζήτηση σχετικά με το 
μελλοντικό πρόγραμμα του ΠΟΕ. θα αναλυθεί και να αναπτυχθεί 
περαιτέρω με βάση τις αντιδράσεις από τα κράτη μέλη, το Ευρωπαϊκό 
Κοινοβούλιο, τις επιχειρήσεις, από οργανώσεις καταναλωτών και 
άλλες οργανώσεις και από τους εταίρους μας σε τρίτες χώρες. 
26 

ISSN 0254-1483 
COM(96) 53 τελικό 
ΕΓΓΡΑΦΑ 
GR 02 il 
Αριθ. καταλόγου : CB-CO-96-067-GR-C 
ISBN 92-78-00554-1 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουζεμβούργο